
DIE HUWELIK 
V. 
Verbreking van die Huweliksbande 


Die Westerse beskawing drywe al verder 
weg van God. Ongeloof en bygeloof slaan 
hulle penne al dieper in die bodem van die 
christelike lande. Gepaard hiermee gaan die 
verwildering van die sedes en die omverwerping 
van so baie wat deur die vaders as hoog en 
heilig beskou is. Die Woord van God is in baie 
kringe nie meer die maatstaf van goed en kwaad 
en nie meer die rigsnuur van die lewe nie. 

Hierdie kwaad straf homself. Dit sien ons 
0.a. op die gebied van die huwelik. 'Toe die 
Woord van God verwerp is as lamp vir die voet 
en lig op die pad (Ps. 119:105) en in die plek 
daarvan gestel is die rede, die verstand van die 
mens, het die huweliksbande al losser geword 
met die gevolg dat egskeidings al meer en meer 
'n daaglikse verskyning geword het. Wat God 
saamgevoeg het, skeur die mens met 'n ruwe 
hand van mekaar (Mattheus 19:3—8). En nou 
lê miljoene huweliksbeloftes in skerwe ver- 
brysel op die pad van die huwelikslewe. 

Jaar na jaar neem hierdie werk van die bose 
toe. En nie alleen word die ouers daardeur ge- 
tref nie, maar ook die kinders. ln die laaste 
tien jaar is in Nederland volgens die statistiek 
46,000 kinders deur egskeidinge ouerloos ge- 
word, dit is 4,600 gemiddeld per jaar. In die 
paar grootste stede van Nederland skei een uit 
elke agt huwelike. Jn Eageland, so het ons 
rens gelees, was daar in 1871 een egskeiding 
op elke duisend en soveel huwelike. Dertig 





jaar later was dit twee op elke . vyfhonderd 
huwelike en ongeveer dertig jaar later een eg- 
skeiding op elke tagtig huwelike. |In Amerika 
en Rusland is dit nog veel erger. En in Suid- 
Afrika? Aan die Witwatersrand is dit die 
ergste in ons vaderland. Die gevalle van 
kwaadwillige verlating alleen bedra om en by 
duisend per jaar aan die Rand vir blankes al- 
leen. Jaar na jaar neem die gevalle van eg- 
skeiding toe ook in Suid-Afrika. Aan die Rand 
is dit nou gemiddeld drie per dag. En jaar na 
jaar neem gevolglik ook die getalfe van kinders 
toe wat die seëninge van 'n gelukkige huislike 
nie meer smaak nie. 

Waar gaan dit heen? As dit so moet voort- 
duur — mag God dit verhoed —, sal daar oor 
'n honderd jaar nog sprake wees van die huwe- 
lik? Sal die egskeidings nie dan netso veelvul- 
dig soos die huwelike voorkom nie? Dan sal 
die huwelik 'n klug wees en die huislike lewe 
iets van die verlede. Kinders het reg op die 
sorg van 'n vader en `n moeder. Sal oor nog 

Neem GEEN KANSE 


ee 
AG U OË 
Nie 
Onder die inspanning van moderne toestande behoort Raadpleeg dan 
ons Ge dikwels getoets word 


JL 
As n oë moeg word wanneer u lees of naaldwerk doen — 
As u nie mooi in die verte of naby kan sien nie — 


As u van hoofpyn ly, of van brand in die oë — 











F.B.O.A. 
Kom besoek die 
welbekende oogkundige Let St. Amdricsstraat 236 
vir die beste brille wat 
oogkundige kennis kan Wel: regoor die D.B. Basaar Pretoria. 
aanbied. 

ROOM Nederlandse Brand Assuransie 
BOERE ! BOERE ! Maal apps, 


Stuur julle Room na die 


OU TRANSVAAL KOELKAMERS 


wat al 34 jaar staande is en wees ver- 


vDe Salamander” van Amsterdam 


Spesiale verlaagde tarief vir Kerk-eien- 
domme. — 1/8 per £100 vir één jaar. 
5/- per £100 vir vyf jaar. Alle skade 
veroorsaak deur Weerlig, gedek, ook al 


sekerd van eerlik en opregte behandeling. is daar nie brand nie. 
TRANSVAAL KOELKAMERS, Pretoria. — P.K. Bus 733. — 29 Kerkplein. 
9 Jacob Mare Straat, Pretoria. Bus 448. Hoofagente. TAYLOR & GEERLING, 





Foon 1976 P.K. Bus 1058 


Minerva Drukpers Beperk 


ALGEMENE DRUKKERS 


PRETORIUSSTRAAT 363 — PRETORIA 


Drukkers van hierdie Blad — Navrae vir allerlei Drukwerk word uitgenooi 

n 
'n eeu verder miskien gesê word: Kinders het 
reg op die sorg van die staat, soos dit nou in 
die Bolsjewistiese Rusland die geval is? Die 
bose, wat die bewerker is van egskeidings, sal 

dit wel so wil hê, maar God regeer. 

Onder al die duisende gevalle van egskei- 

| 





dings sal daar wel baie geoorlooide gevalle 
wees, want die wêreld is boos en die arglistige 
hart van die mens sondig. Namate die bande 
met God en sy Woord en sy Kerk verbreex 
word, neem die sedeloosheid toe en dit werk 
weer egbreuk in die hand. En ontug is deur 
die Here Jesus self as `n rede vir egskeiding 
aanvaar. (Mat. 19:9.) 

Somimige meen dat die Skrif ook kwaadwil- 
lige verlating as `n billike rede vir die verbre- 
king van die huweiiksband toelaat. Tn Suid- 
Afrika, soos in baie ander s.g. christelike lande, 
word ongeneeslike kranksinnigheid en die ver- 
klaring tot `n gewoonte-misdadiger ook as 
grond vir egskeiding beskou. Hieroor bestaan 
egter geen skriftuurlike gronde nie. 


Ons is van mening dat egsktiding te gou 
toegestaan word en dat teveei op die belange 
van die ouers wat wil skei en te min op die van 
die kinders gelet word. Skeiding tussen tafel 
en bed behoort o.i. ook in baie gevalle liewer 
toegestaan te word as egskeiding. En wanneer 
owerspel gepleeg is, dan behoor: dit oorweeg 
te word of `n tydelike afdwaiing nie minder 
ernstige gevolge vir die gesin sal meebring nie 
as egskeiding. Die verbreking van die huwe- 
liksband behoort nie so gou toegestaan te word 
nie, maar daadwerklike pogings moet altyd 
eers aangewend word om versoening te probeer 
bewerkstellig en die vegtende partye tot ver- 
gewingsgesindheid en verdraagsaamheid ten 
opsigte van mekaar se swakhede te oorreed. So 
nie dan sal die kanker van egskeiding steeds 
meer voortwoeker in ons volkslewe en sal die 
gevalle van ligvaardige egskeidings om aller- 
hande beuselagtige redes vermenigvuldig. 
Maar wat is die houding en die plig van die 
christen ten opsigte van hierdie dinge? Ons 
hoef daar nie veel oor te sê nie. Gods Woord 
is duidelik op hierdie punt vir elke bybelleser. 
In die Ou Testament is egbreuk met die dood 





DIE HERVORMER. . 3 





gestraf. (Levitikus 20:10.) En m die Nuwe 
Testament word aan die egbreker, wat hom nie 
bekeer van sy sondige weg nie, die ingang in 
die koninkryk van die hemele ontsê. (1 Ko- 
rinthe 6:10; Efesiërs 5:5.) 

Die gelowige moet deur woord en daad die 
heiligheid van die huwelik handhaaf. Hy moet 
sy stem verhef teen die gespot met die huwe- 
lik, die vuile grappies daaroor en die ligvaardige 
skerts ten koste van die huwelikslewe, wat in 
die daaglikse lewe, in krante en tydskrifte so 
veelvuldig voorkom. Weinige dinge is daar 
wat meer as hierdie skeris en spot die huweliks- 
lewe ondermyn. 

En verder moet die gelowige deur Gods ge- 
nade sê lewe dat sy lewe in huwelik en gesin 
'n sprekende voorbeeld mag wees vir. die 
wêreld, 'n voorbeeld van eensgesindheid, trou 
en liefde in die verhouding van man en vrou 
Ouderling en van die ouers ten opsigte van die 
kinders. . 

Joh. Dreyer. 


Dordenfing 


En laat die lieflikheid van die Here 
onse God oor ons wees 
Ps. SEM: 


Dis nie dikwels dat in die Skrif van die lief” 
likheid van God gespreek word nie. 'n Drie- 
of viermaal in die Ou Testament, nêrens in die 
Nuwe. Die woord is ook byna te lief, te sag en 
tee; om gebruik te word van die Almagtige en 
Allerheiligste. Van sy guns, barmhartigheid, 
goedertierenheid, ontferming, genade vind ons 
menigmaal melding gemaak, ook van sy goed- 
heid en selis van sy liefde, in albei dele van die 
Skrif, maar die meeste in die Nuwe. Maar 
Gods lieflikheid, die Nuwe swyg daaroor, in 
die Ou Testament word slegs baie selde gewaag 
om die twee woorde sou nou verbonde te ge- 
bruik. En as dit dan tog gebeur, dan moet 
daar seker besondere rede voor wees, dan is 
daar seker besondere omstandighede, lewens- 
ervarings, Godservarings of liewer Godsopen- 
barings wat die woord laat opkom het, wat die 
vrymoedigheid gegee het om sê van die Aller- 

Goodman 


BEPERK. 


EERSTEKLAS SNYERS EN 
MANS-UITRUSTERS 
POSBUS 491 FOON 922 
Kerkstraat-Wes 78/80 — Pretoria 


Langsaan Oom Paul se ou woonhuis. 
MANELPAKKE (skryf vir monsters en 


maatvormes) ii N £3-10.0 
SNYERS MANELPAKKE van die allerbeste 
swart-lakensstof .. uu mus ws sa sa $7-10.0 


(Skryf vir monsters en maatvorms.) 
MANS SWART LAKENS-PAKKE, 8 stukke, 


virkerksdrag ... $2.19.6 
MANS SWART LAKENS-BROEKE vir 
kerksdrag . 15/6 
MANS SWART HOEDE, ... vs mie wers see 6/6 
en Robinsons .... .15/- 
MANS WIT HEMDE vir N este LR 5/6 
en SYDODIR si. oe aa EE 6/6 
WIT STRIKKIES, 8 vir 2/- (posvry) of 9d. elk 
WIT HARDE-BOORTJIES ... .... ii ss 1/- elk 


MANS swart, navy-blou en bruin Serge 
PAKKE KLERE, ook met ,herring-bone- 
strepie, 8 stukke .. Mm N ERIG 

(Skryf vir monsters en maatvorms.) 

MANS KLERIKALE-GRYS SERGE PAKKE 
KLERE, 3 stukke... TA  $9.15.0 
(Eerstklas stof. Skryf vir monsters en 
maatvorms.) 

MANS SWART GLACE-KID OPRYG- 
SKOENE met of sonder naat oor voet. Die 
allerbeste kwaliteit .. uu ai 21/- posvry. 

MANS SWART EN BRUIN KALFLEER 
SKOENE, Drifoot-sole ... . 12/6 posvry 

MANS SWART KALF-LEER OPRYG 
SKOENE, Drifoot-sole ... uu 12/6 posvry 

MANS donker-grys en khaki-kleur GABER- 
DINE WERKSBROEKE ...... 8/6 posvry 

MANS KHAKI-BROEKE, die allerbeste, 

8/6 en 9/6 posvry 


MANS GESTREEPTE ENGENIEURS- 
HEMDE, swart en blou .. .. 4/6 posvry 
MANS KHAKI-HEMDE, groot maak, 
2/11, a/11, 4/6 en 5/6 posvry 
MANS GESTREEPTE POPLIN-HEMDE, 


2 los boordjies .... NE N A/6 DORVTY. 

hoogste te spreek. En dan mag ons daar seker 
nie oor heen lees nie asof daar een van die 
meer gebruiklike bewoordings staan. 


Die wonderlikste is wel, dat in `n Psalm 
soos die negentigste, hierdie Godsgetuienis 
voorkom. Die inhoud van die Psalm is aller- 
mins lieflik. Dis 'n bitter ernstige Psalm. Dit 
stel ons voor die droewe werklikheid van die 
vergankelikheid. So in sy algemeenheid mag 
ons miskien sonder ontroering daarvan kan 
spreek, maar as dit na aan die vlees kom, word 
dit anders. Ons kan moeilik altyd ewe diep 
onder die indruk van die verganklikheid lewe. 
Maar God in sy wysheid sorg daarvoor dat dit 
as 't ware periodiek op ons hart gebind word. 
Daar kom tye wanneer vriend na vriend uit ons 
kring opgeroep word; moeiliks het ons die be- 
rig van ernstige siekte of skielike heengaan van 
die een met skrik of ontroering verneem, 
van `n ander kant kom daar gelyke tydings wat 
ons by die siekbed, aan die sterwenssponde en 


by die graf van hulle roep, wat so kort gelede 


nog soos bome aan waterbeke gestaan ket skyn- 
baar in volle krag nog of altans ver nog daar- 
van om te verander of te vergaan. En as dit 
so rondom ons plaasvind, dan vra ons ons af, 
hoelank die Almagtige dit nog uit ons huis sal 
weer. Die vriende wat van ons weggeneem is, 
was dierbares in hulle huisgesinne. Hoe is 
hulle van die hart geskeur. Wat is daar gely 
en gestry, gevrees en gehoop, geworstel en ge- 
bid voordat gebuig is onder die onafwendbare. 


Die Skrif versag en verbloem hierdie skrik- 
like werklikheid nie. Besonder die megentigste 
Psalm nie. Hy noem die dinge by die naam. 
God is van ewigheid tot ewigheid, maar Hy laat 
die mens terugkeer tot stof, en sê: Keer terug, 
o mensekinders! God mag die ewigheid in die 
hart van die mens gelê het, maar dit hef die 
droewe gang na die Groewe van vertering nie 
op nie. God is soos `n waterstroom wat onm- 
weerstaanbaar op ons afkom, geliefdes van ons 
wegsleur, onsself straks ook sal meesleur: 
,Weggespoel het U hulle.” Daar is 'n maaier, 
sê die Psalm, wat met sy skerpe sekel slaan oor 
ons lande en al die liewe blomme neerslaan, SO- 
dat hulle nooit weer opstaan. Party van ons 

moedig tegengaan!” 





Gesange spreek so lief en sag oor die dood: 


 ,Spoedig sal het vuurtje komen, dat mij uit 
 deez' jamren haalt”, ,Hoe zacht zien wij 


de 
vromen den dood hier zonder schroomen blij- 
Maar in die lig van 
Psalm 90 en baie andere Skriftuurplase is dit 
die vraag of so'n doodsprediking die regte is. 

My hart krimp inmekaar in my binnenste, 
en verskrikkinge van die dood het op my ge- 
val”, sê die Psalmdigter (55:5). Paulus spreek 


. van die dood as `n vyand, die laaste (en hier- 


mee bedoel hy seker nie die minste) vyand, `n 
vyand wat vernietig moet word. 

Psalm 90 stel ons nie alleen voor die werk- 
likheid van verganklikheid en dood nie; dit 
predik ons ook die diepe grond van hierdie 


` vloek: ,Ons vergaan deur U toorn, en deur U 





grimmigheid word ons verskrik. U stel ons onm- 
geregtighede voor U, ons verborge sondes in 
die lig van U aangesig.” Die verganklikheid 
behoort daar nie te wees nie, die dood en sy 
voorbodes en menigtes van helpers, siektes en 
lyding is vreemde elemente in die Skepping van 
God. Dit sou daar nie gewees het, as daar 
geen sonde en sy reaksie by God: toorn gewees 
het nie. 


Die psalmis voel in die druk van die ver- 
ganklikheid die druk van Gods heilige toorn. 
Die vergaan is nie `n natuurlike ding nie, dis 
ook nie 'n noodlot nie, dis `n straf: die skepping 
is aan die nietigheid onderworpe deur hom wat 
dit onderwerp het (Rom. 8:20). Ons staan 
by die graftes, as verslaenes; die regte houding 
is as skuld verslaenes. En ,,wie ken die 
sterkte van U toorn en U grimmigheid, ooreen- 
komstig die vrees wat aan U verskuldig is?” 
Nog baie dieper as ons diepste smart moet ons 
buig om die regte verhouding tot God te vind. 

In die Psalm met so'n sombere beskouing 
van lewe, mens en wêreld kom daar nou die 
wonderbare woorde voor: ,,Die lieflikheid van 
die Here onse God”. Die man wat so ly onder 
die verganklikheid en so huiwer vir die toorn 
van die Allerheiligste, vind in sy gebed die 
woorde: ,,En laat die lieflikheid van die Here 
onse (od oor ons wees!” Maar dan is dit `n 
gegewe, 'n geinspireerde gebed. Dit is dan ook 

meteen vervul. Hierdie gebed is `n belofte, wat 
reeds in beginsel in vervulling gegaan. het. Let 
maar op die begin en die einde van die Psaim. 
Hierdie sombere Psalm begin volstrek nie som- 
ber en eindig ook nie somber nie. Dit begin 
met die woord ,,toevlug”: ,,Here, U was vir 
ons `n toevlug van geslag tot geslag”; en dit 
eindig met die lieflikheid van die Here onse 
God. Daar is goue rande om die donker wolk. 
Agter die wolke skyn tog die son. Vir wie 
maar diep genoeg deurdring in die wolke en 
donkerheid is daar 'n deurkom tot die Lig. 


Die woorde ,lieflik” en ,,lieflikheid” word 
in die Ou Testament gebruik van 'n landstreek 
(Gen. 49:15, Psalm 16:6), van musiek en sang, 
gedig en digter (Psalm 81:3, 147:1, NM Sam. 
23:1), van ʼn geliefde vrou en moeder (Hoogl. 
7:6, Reet 1 ,,Naomi”), van die skone erediens 
van God in die aardse heiligdom en van die ge- 
nieting van sy salige gemeenskap in die ewig- 
heid (Psalm 27:4, 16:11). Dit is wat die 
skynbaar so sombere prediker van die negen- 
tigste Psalm in blye geloofsoptimisme biddend 
van God durf te verwag: lieflikheid, wat soos 
'n ligte hemelkoepel hom welf oor alle aardse 
leed en sonde, en waarheen altyd opgesien kan 
word deur verbrokenes van hart en verslaenes 
van gees. Bo die sugte en klagte van die 
lydende en skuldverslae mensdom klink nog 
soos in Bethlehems velde Engelsange, wat die 
Goddelike welbehae verkondig in mense, `n wel- 
behae wat die regte vrede bring en waarin God 
sy eer vind. Soos die reënboog lieflik verskyn 
aan `n hemel waar nog die wolke hang wat met 
storm en noodweer die aarde geteister iet, vei- 
skyn die lieflikheid van die Heer, onse God, oor 
ons geteisterde lewe. ËEn selfs terwyl dit nog 
storm om ons heen en die dreigings rondom 
ons is, kan dit daarbinne wees soos 'n erediens 
in die bedehuis, met gebede en psalme, `n vre- 
dige, salige gemeenskap met die God van ons 
heil, 'n ontvang van die Woord in alle sagmoe- 
digheid en in stille geloofsvertroue op die waar- 
agtigheid van die Beloftes, wat in Jesus Chris- 
tus Ja en Amen is. B. Gemser. 





(Die volgende Oordenking (Kersiees) sal 
D.V. geskryf word deur ds. D. ]. van Staden.) 

Nagmale— 

Koedoesrand: 8 Oktober. 

Potgietersrus: 22 Oktober. 
Die katkisasie begin 17 Oktober. 
Afskeidsgeselligheid aan die gemeente aan 
die familie B. J. Vermooten op Vrydagaand, 
20 Oktober. 

Memel: 11 en 12 November. 

Glencoe: 25 en 26 November. 


Beroep: 

Ds. P. W. A. Bierman van Makwassie op Los- 
berg. ë 

Ds. Andries Brandt van Oos-Afrika na Memel- 
Glencoe. 


Nuwe skriba's vir Germiston. 


P. J. van Nieuwenhuizen, Bus 414, Germiston. 
Skriba vir Registrasie: B. Venter, Argylestraat 20, 
Germiston. 


Prof. dr. B. Gemser 


van Pretoria het die eer te beurt geval dat hy 
vir die tweede keer `n benoeming as professor in 
Nederland ontvang het en wel te Groningen as pro- 
fessor in die Ou-Testamentiese wetenskap. Langs 
hierdie weg bied ons hom aan die gelukwense van 
die hele kerk. Ongetwyfeld is dit die eenparige 
hoop van die hele kerk dat hy sy weg mag ope 
sien om daarvoor te bedank. Ons kan hom node 
mis. Hy word genade toegebid in hierdie moeilike 
beslissing. 


Aanvrae vir Studielenings 


vir studente wat in die Teologie wil gaan stu- 
deer moet voor 15 November in wees by die skriba 
van die Kuratorium, ds. Joh. Dreyer, Greylingstraat 
No. 1, Potchefstroom. 


Ned. Herv. 


Seer geagte vriende, 


Weeshuis. 


Verlede Desember-vakansie het met die 
vriendelike hulp van so baie vriende daarin geslaag 
om al ons kinders uitgeplaas te kry vir die vakan- 
Graag wil ek weer vra of daar nie persone is 
wat gedurende hierdie vakansie van ons kinders wil 
neem nie. Persone wat van die kinders wil neem 
moet asseblief dadelik aan my skrywe om te sê 


Ons 


sie. 


van watter geslag hulle wil hê en die ouderdom min. | 
of meer. Sê ook asseblief na watter stasie die kin-, 
ders moet kom. Ek wil hoop dat ons dieselfde on- 
dersteuning sal geniet as verlede jaar en .dat die 
kleinspan weer instaat gestel sal word om ʼn heer- 
like vakansie by ons vriende deurbring. 

Skryf tog asseblief dadelik sodat ons alles in 
dic haak kan kry vir die vakansie. 

By voorbaat hartlik dankie. 

Geheel die uwe, 


H. J. Visser, huisvader. 


Moenie u 2/6 intekengelde vergeet nie! 


Die prys van #5, aangebied deur ouderling Tie- 
benberg van Wolmaransstad, vir die persoon wat 
die meeste halfkrone 'stuur 1ê nog voor. Die Ad- 
ministrateur sou nog altyd vir ons laat weet het, 
wie sover voor is. 


Bybelse Dagboek. 


Ons wens die aandag te vestig op hierdie Bybel- 
se Dagboek, saamgestel deur predikante en profes- 
sore van ons kerk, wat so pas verskyn het. 'n Be- 
spreking daarvan vind u elders in ons blad. 

HUNT, LEUCHARS 
& HEPBURN, LTD. 


Hoek v. @ueen- en Vermeulenstrate 
Foon 2701 PRETORIA Bus 653 


Opgerig in Suidafrika 1857. 

Md 


Bestaan 82 jare. 


Hout en Yster, 
Versterkte staal 


Malthoid” Waterproef. 
Alle benodigdhede vir 


sKiln”-droog Skryn- Loodgieters. 
werk. Sement en Kalk. 
Hout-vloerblokkies. Omheiningsdraad. 
Kroom-versilwerde Draadgaas. 
Deur-beslaag. Alle benodigdhede vir 
Ysterware vir Skilders. 
Kontrakteurs. Asbestplate. 


Ons spesialiseer in vloerbloklegging 


Ons sal vereerd wees om u prysopgawes 
te gee vir al u benodigdhede. 

Wolmaransstad. 

Op Sondag, die i7de September, is in die ouder- 
dom van 80 jaar oorlede oud-ouderling Marthinus 
Wessel Koekemoer. Met sy eggenote wat hom oor- 
lewe, het hy 60 jaar in `n gelukkige egverbintenis 
gelewe. Hy het die gemeente Wolmaransstad onge- 
veer 20 jaar lank as kerkraad gedien. Hy het ook 
'n geruime tyd die gemeente as kassier gedien en 
gedurende die tweede Vryheidsoorlog die boeke van 
die gemeente naarstig versorg, en dit orals met hom 
op kommando saamgeneem. Uit die huwelik is ses 
seuns en vier dogters gebore, en sy geslag tel nou 
honderd vyf en twintig. 

Oom Marthinus was een van die stilles-in-die- 
land, wat sonder vertoon sy Kerk gedien het. Nooit 
was sy plek in die Kerk leeg nie, totdat liggaams- 
swakte dit vir hom onmoontlik gemaak het. 

Aan die familie word die enige simpatie van 
kerkraad en gemeente betuig. 


Ottosdal. 

'n Swaar verlies was dit, nie net vir die fami- 
lie-betrekkinge nie, maar ook vir ons gemeente, toe 
op die 24ste September oom Niklaas Basson in die 
ouderdom van 80 jaar oorlede is. ln hom het die 
Kerk 'n ware steunpilaar verloor. Altyd getrou, het 
hy na die beste van sy vermoë sy Kerk gedien. Jare- 
lank was hy kerkraadslid, eers van die gemeente 
Makwassie en later van Wolmaransstad. 'Toe die 
gemeente Ottosdal gestig is het hy daaronder resor- 
teer. Oom Niklaas was 'n ware vader vir sy om- 
gewing en vir sy gemeente. Hoewel sy liggaams- 
kragte nie teen ingespanne arbeid opgewasse was 
nie, het hy tog met onvermoeide ywer sy gemeente 
gedien, en as voorsitter van die boukommissie, is 
dit veral aan sy inspirasie te danke dat die gemeen- 
te so'n sierlike kerkie besit. Dit was dan ook sy 
laaste werk, want kort na die inwyding het hy siek 
geword, wat sy laaste siekbed geword het. Altyd 
het ons bewonder sy geloofsvertroue, ook onder die 
bitterste liggaams-lyding. Hy was dan ook van die 
mense aan wie 'n mens kon sien dat die Onsienlike 
dinge vir hulle werklikheid is. 

Ons bede is dat die genade van die Here die eg- 
genote en kinders sal troos en sterk. 

J. D. Storm. 


Potchefstroom. 
Op die 30ste September en 1ste Oktober het 
ons gemeente alhier weer die heilige nagmaal gevier. 
Ds. T. F. J. Dreyer van Standerton was ons 
dominee hier behulpsaam. Die preke was besonder 

mooi en aantreklik. Ons wil dan ook ons hartlike 


dank uitspreek teenoor ons besoekende predikant en 

ook aan ons dominee. Die dienste was goed byge- 

woon. 
Daar was Saterdagaand 39 nuwe lidmate voor- 


gestel. Ook is daar weer 'n paar broeders kerk- 
raadslede gekies. Die swartspan tel nou sowat 4a 
broeders. 


Vrydagaand het die susters `n basaar gehou vir 
kerklike liefdadigheid wat die mooi sommetjie van 
sowat #95 opgelewer het. Vir die gemeente Oos- 
London sal sowat £25 gestuur word, vir die Klip- 
drift Kerksaal £10, vir die ,Jeugblad” £15 plus £5 
uit die Sondagskool-kas. 

Dank sy die liewe Heer dat ons nog in alle stilt 
en erns sy Naam kan aanbid en Hom dien as ons 
Heer en Heiland, waar daar reeds in Europe en 
Asië die gebulder van oorlogskannone gehoor word, 
wat die vryheid van Godsdiens miskien kan vermin- 
der. Ons sien reeds die oorlogswolke saampak in 
ons geliefde Suid-Afrika. Mag God die Heer ons 
nasie en volk tos daarvoor behoed en bewaar! 

A. S. du Toit, skriba. 


Schweizer Reneke. 

Hierdie gemeente het weer die voorreg gehad 
om die 7e en 8e Oktober nagmaal te vier. Die op- 
koms was nie alte goed nie. Saterdag het ons die 
hele dag deur stadig reën gehad. Sondag het ons 
dit meer aangenaam gehad. Ons leraar, ds. van 
Staden, het die dienste almal waargeneem en die 
preke was almal goed. Uit ons gemeente is weg- 
geroep na haar hemelse woning die ou moeder Oa- 
tharina Hallatt van oor die 82 jaar. Ons bid vir die 
vertroosting van die bedroefde kinders. Mag hulle 
dit verstaan dat die wil van ons Heer nie ons wil 
is nie. Die volgende nagmaal sal D.V. wees die 
tweede Saterdag in Januarie 1940. 

J. H. van Wyngaard, skriba. 


Luanshya, N. Rhodesië. 

Hierdie gemeente in die verre noorde het weer 
die voorreg gehad om op die 15de en 16de Julie 1939 
nagmaal te vier. 

Daar ons leraar, ds. Bierman, nie die keer veel 
tyd gehad het nie, moes ons maar tevrede wees met 
die korte tydjie wat hy by ons deurgebring het. Ook 
moet ons sê dat ons voel baie verlore nou hy beroep 
is na die Unie. Ons wens die gemeente van Dull- 
stroom van harte geluk met huile beroep en hoop en 
wens ds. en mevr. Bierman een meer geriefliker en 
rustiger woning toe, daar hy baie moes rond gaan 
in die twee Rhodesië. 

Maar nogtans hoop en vertrou ons dat ons nie 
geheel en al vergete sal bly by die gemeentes van 
die Unie nie. En as daar een gemeente is wat sy 
leraar vir 'n paar maande kan spaar sal ons baie 

dankbaar wees om hom te ontvang. Ook simpatiseer 
ons diep saam met die bedroefde familie van wyle 
ds. Brandt en dr. Fourie. 

Ouderling J. A. Bester, skriba. 


Belfast. 

23 September 19389 sal seker lank in die geheue 
bly van kerkraad en gemeente Belfast, omdat ons 
op die dag offisieel verwelkom het ds. en mevr. P. 
J. L. Bierman. 

Ons konsulent, ds. Vermooten, was aanwesig en 
ook ds. en mevr. Wolmarans van Trichardt. Verskil- 
lende toesprake is gehou in die Stadsaal, waar 'n 
aangename toon geheers het. As altyd, was die 
susters van die gemeente daar om heerlike verver- 
sings aan te bied. Hartlik dank daarvoor. Ons 
opregte dank ook aan al die sprekers vir hulle be- 
moedigende en welwillende woorde. 

Saterdagmiddag is ds. Bierman bevestig in sy 
amp. Ds. Vermooten het tot teks gekies die woor- 
de: Moses het ook die staf van God in sy hand ge- 
neem (Exodus 4 vs. 20). Die treffende preek is 
met onverdeelde aandag deur `n volle kerk aange- 
hoor. Die aand toe ds. Bierman sy intreepreek ge- 


hou het, het hy as teks genoem: Ek moet die werke 


doen van Hom wat My gestuur het (Johannes 9 vs. 
4). Weer was die kerk vol met `n aandagtige ge- 
hoor. Sondagmre het ds. Wolmarans vir 'n stamp- 
volle kerk die nagmaalsdiens gelei na aanleiding van 
die woorde: Waar is jy? (Genesis 38 vs. 9.) Die 
middag- en aanddienste is gehou deur ds. Vermoo- 
ten, wie se ernstige, vermanerde, bemoedigende 
woorde nog lank weerklank sal vind in baie harte. 
Dis seker die aangenaamste nagmaalsviering, wat 
ons ooit in Belfast gehad het. Die eerste Sondag 
in November 1939 sal D.V. ds. Bierman buitediens 
hou in die wyk Uitvlucht en die middag om 2 uur 
op Belfast. Die eerste Sondag in Desember buite- 
diens op Lakensvlei en die middag weer op Belfast. 

Ons volgende nagmaalsviering sal wees D.V. op 
3 en 4 Februarie 1940, wanneer ons `'n groot op- 
koms verwag. J. C. Zwagemaker, skriba. 

Afrikaanse Bybels 


teen 9/6, 5/6, 6/6, 9/-, 10/6, 15/- en 16/6 

(Posgeld 'd. ekstra) en Preekbundels, Psalm- 

boeke, Katkisasieboeke ens. kry u by die Afri- 
kaanse firma 


Unie-Boekhandel 


(EDMS) BPK. PRETORIA. 
Kerkstraat 236 (naby Kerkplein) Posbus 1016 
Waar u alle boeke vir kerk, skool, huis 
en universiteit teen redelike pryse kry. 

Zwartruggens. 

Die a0ste September en 1ste Oktober het die 
gemeente weer die voorreg gehad om fees te vier. 
Die opkoms was baie goed. Vrydag is `n basaar 
gehou wat ongeveer £38 opgebring het, hartlik dank 
aan almal wat gehelp het. 

Saterdagaand met die gemeentevergadering is 
die plan bespreek om binnekort met die bou van 'n 
nuwe kerk te begin. Die boukommissie het verslag 
gedoen, maar deur die oorlog het die gemeente be- 
sluit om die bou vir `n onbepaalde tyd uit te stel. 

Gekies is as ouderling in die plek van ouderling 
J. v. Staden die broeder J. Venter. Oom Jannie sal 
in die kerkraad gemis word daar hy so lang gedien 
het. Hy het bedank weens swakke gesondheid, en 
as diaken is gekies die broeder Dawie v. d. Merwe 
in die plek van diaken Johannes v. Dyk wat voortaan 
net as kassier sal ageer. 

Sondagmêre het omtrent 2380 lidmate aan die 
Tafel van die Here aangesit. 

Die twee preke van Sondagmiddag en aand was 
so diep en indrukwekkend dat dit seker nie lig deur 
die gemeente sal vergeet word nie, want dit het `n 
baie diep indruk gemaak op die hoorders. Ons eers- 
volgende nagmaal sal D.V. wees die derde Sondag 
in Januarie 1940. Saterdagmêre kerkraadsvergade- 
ring, die 20ste Januarie 1940. 

J. Minie, ouderling. 


Zeerust. 

Op die 30ste September en 1ste Oktober het die 
gemeente weer die voorreg gehad om fees te vier 
onder leiding van ons predikant ds. $. P. Viljoen wat 
alleen al die dienste waargeneem het. Die preke van 
die leraar was waarlik goed en leersaam. Die deel 
van die gemeente wat teenwoordig was kan seker 
getuig dat dit vir hulle goed was om hier te gewees 
het. Die opkoms van die gemeente was baie goed. 
22 jonge lede het die belydenis van die geloof afge- 
lê, 8 attesties van broeders en susters wat oorge- 
kom het, is afgelees. 


Die kerkraad en gemeente wil hiermee ook hulle 
hartlike dank en waardering toebring aan die sus- 
ters van die werkgeselskap, wat met die hulp van `n 
paar buite susters die mooi bedrag van £75 opge- 
bring het vir die volgende doel: £25 vir die nuwe 
orrel wat reeds bestel is en £50 vir die bou van 
die toring van ons kerk wat ook reeds `n tijd gelede 
klaar is. Hierdie mooi voorbeeld van die klompie 
of liewer gesê paar susters, sal seker navolging vind. 

Ons eerskomende nagmaal sal gevier word so 
die Here wil op die tweede Sondag in Januarie 1940. 

Ons wil die broeders kerkraadslede net her- 
inner aan die 2/6 vir ,Die Hervormer” met ons 
Januarie-nagmaal. 

A. S. Pretorius, skriba. 


m 

Hendrina. 

Met dankbaarheid tot ons hemelse Vader het 
ons weer die voorreg gehad om ons laaste nagmaal 
vir hierdie jaar te vier op 28 en 24 September. 

Saterdag was die opkoms taamlik swak, maar 
Sondagmêre met nagmaal heeltemal bevredigend. 

Die sielevoedsel wat ds. Nolte aangebied het was 
uit die diepste van sy siel, en ons hoop en bede is 
dat die Here die toehoorders `n geopende oor en `n 
ontvanglike hart gegee het, tot uitbreiding van sy 
koninkryk. 

In ons kerkraadsvergadering is besluit dat ons 
alle onkoste in verband met die bou van 'n saal sal 
staak, maar dat ons wel `n boufonds sal oprig. 

Ons volgende nagmaal sal wees D.V. die tweede 
Sondag in Januarie 1940. Die kerkraad verwag `n 
baie groot opkoms. Ons predikant sal uitsien vir 
'n hulpprediker. 

B. J. Spies, skriba. 


Wolmaransstad. 

Dis met 'n gevoel van dankbaarheid dat die ge- 
meente Wolmaransstad weer kan getuig van 'n aan- 
gename feesviering op 7 en 8 Oktober 19389. Vry- 
dagaand het ons `n tiekieaand gehad wat die mooi 
sommetjie van #23 opgebring het. Ons basaar het 
£212 opgebring. Al die dienste is deur ons leraar 
ds. J. D. Storm waargeneem. Sy preke was op- 
wekkend en leersaam. Dié van die gemeente wat nie 
teenwoordig was het `n groot liefdevolle waarheid 
gemis. Die opkoms van die gemeente laat veel te 
wense oor, veral met die voorbereidingsdienste is dit 
verre na nie wat dit moet wees nie. Met die ge- 
meentevergadering is `'n besluit geneem om twee 
huise van die gemeente te verkoop, nl. die twee ou 
koshuise. Die gemeente Wolmaransstad het die 
laaste kwartaal gevoelige slae ontvang met die af- 
sterwe van ouderling M. W. Koekemoer. Aan al 
die bloedsverwante wens die leraar en kerkraad hul 
meegevoel te getuig. 

Ons eerskomende nagmaal sal wees, so die Here 
wil, die 14de Januarie 1940. Die volgende Sondae 
en datums sal ons leraar, ds. Storm, in die Kerk 
dienste hou: 5 November, 19 November, 3 Desember, 
17 Desember 19389 en 7 Januarie 1940. Datums word 
aangegee vir die gemeente om nota te neem. Al 
die Sondagaande in die volgende kwartaal word deur 
die leraar dienste in die kerkgebou gehou behalwe 
die 12de November 1989. L. J. Fouche. 


Brits. 

Die gemeente het weer die voorreg gehad om 
nagmaal te vier op die 16de en 17de September. Al 
die dienste is waargeneem deur die plaaslike leraar, 
ds. P. W. Venter. 

Ons volgende nagmaal sal wees D.V. op die 9de 
en 10de Desember ek. Op Saterdag, die 9de, net 





na afloop van die voorbereidingsdiens, sal daar `n 


gemeentevergadering gehou word. Die gemeente 
word dringend uitgenooi om die vergadering by te 
woon. Die bespreking sal grootliks gaan oor die 
bou van 'n kerksaal. Dit is noodsaaklik dat die ver- 
gadering goed verteenwoordig sal wees. 

Die broers en susters wat hierdie uitnodiging 
lees word vriendelik versoek om dit ook aan hulle 
vrienda mee te deel. 

Die broeders kerkraadslede word versoek om dit 
in hulle afdelings goed bekend te maak. Daar word 
ook herinner aan die aanneming. 


D. J. de Villiers, skriba. 
P.S.—Graag wil ek die aandag daarop vestig dat 
in die wyk Rooikoppies-Oos 'n Vroue-werkgeselskap 
gestig is. Hoewel al die susters van die wyk nog 
nie aangesluit het nie, blyk die onderneming `n skit- 
terende sukses te wees. Die geselskap is gestig die 
eerste week in Augustus met mevr. D. Grobler as 
voorsitster en mevr. A. Hermann as sekretaresse en 
tesourier. In die kort tydjie van twee maande is 
reeds oor die £11 gebank. Dit is waarlik met dank 
aan die susters dat hiervan melding gemaak word. 
D. J. de Villiers. 


Springs. 


Op 8 Oktober het die gemeente nagmaal gevier, 
soos gewoonlik in die Stadsaal. Dit was die eerste 
nagmaal onder leiding van ons nuwe leraar, ds. P. 
J. Smit. 

Saterdagaand, na die Voorbereidingsdiens, is `n 
gemeentevergadering gehou, by welke geleentheid 
0. a. `n finansiële verslag voorgelê is deur die Bou- 
kommissie waaruit geblyk het dat die boufonds aan- 
sienlik gestyg het sedert die laaste nagmaalsviering. 
Die verwagting word gekoester dat, as die gemeente 
fluks ondersteun, ons vroeg in aanstaande jaar kan 
kerk bou. Ds. Smit wys daarop dat dit `n groot 
uitgawe is om altyd vir kerkdienste en Sondagskool 
die Stadsaal te moet huur. 

`n Tafelkollekte tydens die vergadering, wat iets 
nuuts was in die gemeente, is deur ds. Smit ingestel 
en die gemeente het fluks bygedra. 

Die preke van die leraar met die Voorbereidings- 
diens en die nagmaal het volkome geslaag om die 
gemeente in die regte stemming van verootmoedi- 
ging te bring, om aan te sit aan die tafel van die 
Here. 

Die preke van die leraar het 'n diep indruk op 
die gemeente gemaak. Sy onvermoeide ywer in sy 
werk in die gemeente is baie besielend. 

Nou alreeds, nieteenstaande die kort tydjie by 
ons, is daar nuwe lewe in die gemeente. Ons is daar 
oortuig van dat alles een van die dae reg geruk sal 
wees onder sy bekwame leiding en organisasie 

A, J. Nortjé, skriba. 

Pretoria-Noord. 


`n Gebeurtenis in die lewe van hierdie gemeente, 


wat nie ongemerk verby mag gaan nie, is die ont- 
vangs en bevestiging van ds. O. S. van H. Steene- 
kamp alhier. Saterdagmiddag, die 7de Oktober, om 
9 n.m., het die ontvangs plaasgevind in die Libra- 
saal. Sowat 200 aanwesiges het op gesellige wyse 
vergader en met aandag geluister na die toesprake 
wat gehou is deur prof. dr. $. R. Engelbrecht, ds. 
G. C. Coetsee, ds. C. $. van H. Steenekamp, ds. A. 
J. V. Burger namens die Verenigde Kerk, ouderling 
S, J. v. d. Walt namens die Gereformeerde Kerk, 
mnr. F. E. Ooetzer namens die skool en ouderling 
B. Fouché namens die gemeente en die dorpsraad. 


Saterdagaand was die kerkgebou stampvol toe 
ds. $. Vermooten die bevestiging waargeneem het. 


Sondagmêre met die nagmaal het sewe tafels 
aangesit en het ds. P. W. Venter en ds. Steenekamp 
opgetree. 

Sondagmiddae het ds. Steenekamp sy intree- 
preek gehou en Sondagaand het ds. P. W. Venter, 
die konsulent, afskeid geneem. 


Met alle dienste was die kerkgebou vol. Die 
gemeente sien met moed en vertroue die toekoms 











tegemoet en wil hoop dat groot groei haar voor die 


deur staan onder die leiding en bearbeiding van ds. . ) 


Steenekamp. 

Ons wil almal wat iets bygedra het tot die suk- 
ses van die verrigtinge en tot stigting van die ge- 
meente baie hartlik bedank. 

: B. Fouché, skriba, 
Herv. Gemeente Pretoria-Noord. 


Oos-Londen. 

Hieronder volg die derde verantwoording van 
gifte wat ingekom het op die rondsendbrief vir die 
kerkboufonds van die gemeente Oos-Londen: 


Gemeente Potchefstroom ui £25 0 0 
Ouderling $. J. Joubert, Middelburg ... EIN NON 0 
Gemeente Wolmaransstad  .. uu. mu ma $5 0 0 
Mnr. GO. O. Ooetzee, Vrededorp, Joh'burg 10 0 
Mevr. O. C. Ooetzee, Vrededorp, Joh'burg 10 0 
Vriend van Middelburg  .. sa ses aar SA 0 0 


Hierdie gewers word baie hartlik bedank vir 
hulle milde bydrae, wat baie welkom is. (Ons is 


dankbaar om te sien dat in hierdie donker dae die 


hervormde gemeente in Oos-Londen nie vergeet word 
nie. A. J. Barger. 





m Vir die nuuste 


en beste Skoene 





SE SKOENWINKELS 
(3 Takke) 


Hoofkantoor: KERKSTRAAT 143, PRETORIA. FOON 1284. 


SKRYF AAN ONS VIR BESONDERHEDE VAN ONS 
OPSIGSTELSEL NA ALLE DELE VAN SUID-AFRIKA! 

KERK EN NEUTRALITEIT 


'n Week of twee gelede is die vraag deur 
meer as een lidmaat van die Hollands-Afrikaan- 
se kerke in ons land gestel: Moet die kerk hom 
oor neutraliteit t.o.v. die Europese oorlog uit- 
spreek oi nie? 

Die antwoord op hierdie vraag mag natuur- 
lik nie afhang van ons eie persoonlike opinie 
oor die deelneem van Suid-Afrika aan `n Euro- 
pese oorlog, wat ons aangaan of wat ons nie 
aangaan nie. Dit mag selfs ook nie afhang van 
die opinie van die meerderheid van die lidmate 
van die kerk, om die eenvoudige rede dat die 
lidmate nog nie die kerk is nie. 

Die antwoord wat ons gee sal afhang van 
die voorstelling wat ons vir onsself van die kerk 
gevorm het en van dié voorstelling van wat die 
kerk vir ons is, sal afhang onse voorstelling 
van die verhouding tussen kerk en staat. Dit 
moet dus vir ons duidelik wees dat die sig uit- 
spreek of nie uitspreek nie van die kerk oor 
die kwessie van neutraliteit `n saak is wat al- 
hang van ons voorstelling van die kerk en van 
die verhouding van die kerk teenoor die staat. 


As die kerk gesien word as 'n menslike on- 
derneming, as 'n vereniging van godsdienstige 
mense, wat sy krag uit sy lede put en gevolglik 
in sy bestaan van sy lede afhanklik is en wat 
net bestaan om die volk sedelik op te bou en die 
volkskarakter te help bewaar, dan sal die kerk 
hom natuurlik altyd uitspreek ten gunste van die 
oorlog, wat die volk en sy regering onderneem 
het en hy sal hom uitspreek teen die oorlog wat 
die volk nie wil hê nie; want dit sal in laaste 
instansie daarop neerkom dat die wil van die 
volk, wat uit die lede van die kerk bestaan, ook 
die wil van die kerk is. In hierdie geval sal 
die kerk ook offisiëël opdrag gee om te bid vir 
die soldate en vir die matrose wat op land en 
see die eer van die volk en die prestige van die 
regering moet verdedig; bid om die seën op 
die wapens van die volk en bid vir die oorwin- 
ning oor die vyand, soos wat ons dit in die 
groot wêreldoorlog ook gesien het. So 'n kerk 
sal die regverdigheid van God ook net dan er- 
ken as Hy die oorwinning aan die eie voik gee. 
Dit was ook die voorstelling van die heidense 


volke rondom Israel, wie se gode niks meer 
was nie as dienaars van die volk. 


Dié kerk egter wat homself ken as die lig- 
gaam of as 'n deel van die liggaam van Chris- 
tus op aarde, keur elke vorm van oorlog in be- 
ginsel af: ,Die wat na die swaard gryp sal deur 
die swaard vergaan.” Oorlog is gebruik maak 
van mag en geweld om reg te laat geskied. En 
of hierdie geweid geestelik, sedelik of ekonmo- 
mies van aard is en of dit uiterlike wapengeweld 
is, maak in laaste instansie geen verskil nie. 
Daarom is die kerk in beginsel gekant nie met 
teen die gebulder van kanonne nie, maar teen 
elke vorm van stryd ter bevrediging van die son- 
dige hebsug en heerssug, wat gewoonlik uit- 
loop op die gryp na die wapens. Die kerk moet 
afkeur nie net die voortdurende uitoefening van 
geweld wat vir die oorwinnaars agter die vrede 
van Versailles nog Iê nie, maar ook die geweld 
waarmee die onregverdige vrede van Versailles 
verbreek moet word. Die kerk betreur die om- 
standighede wat 'n oorlog onvermydelik maak, 
netsoos die gryp na die wapens. Altwee is vrug 
van die sonde. Maar die kerk sal hom nooit ge- 
roepe voel om 'n bepaalde oorlog goed of af te 
keur nie. Keur hy offisieel 'n bepaalde oorlog 
af, dan sal hy 'n volgende oorlog om ander 
redes moet goedkeur. Die kerk voer geen oor- 
log nie en besluit ook nie oor die noodsaaklik- 
heid om oorlog te verklaar of nie. 


Om hieroor te besluit is die taak van die 
volk en sy owerheid. Die christelik georiën- 
teerde volk sal om rede van sy christelik-gods- 
dienstige karakter oorlog met uiterlike wapen- 
geweld seker as die allerlaaste middel beskou 
om die vrede te bewaar of te bewerkstellig. Dit 
sluit natuurlik nie uit nie dat selfs `n christen- 
volk kan besluit om `n sedelik-geestelike of eko- 
nomiese oorlog te beëindig deur na die uiterlike 
wapens te gryp. Die Engels-Duitse oorlog is 
meer as dertig jaar oud en dis nou die tweede 
keer dat na die wapens gegryp word om die 
stryd te besleg. Die godsdienstige volk sal 
egter altyd oor hierdie laaste stap moet besluit 
en nie die kerk nie, al behoort die hele volk aan 
die kerk; omdat die kerk nie gelyk is aan die 
toetaal van sy iidmate nie, Die kerk is 

liggaam van Christus, die Jerusalem wat daar 
bo is. / 


Dat die kerk hom dus moet uitspreek oor 
die vraag of die owerheid oorlog moet verklaar 
of nie kan dus nie anders gesien word nie as 'n 
growwe misverstand van wat die kerk is. As 
die kerk in hierdie geval tog sou optree sal dit 
'n groot verwarring bring ten opsigte van die 
verhouding van die kerk tot die staat. Die end 
sal wees dat die kerk eenvoudig die bevele van 
die staat sal moet opvolg. 


Daarom sal dit in ons land ook groot ver- 
warring bring in die verhouding tussen kerk en 
staat, wanneer die kerk hom sou gaan uitspreek 
oor die neutraliteitskwessie, selfs al sou al die 
lede van die kerk eners oor hierdie saak dink. 
As indiwiduele lede, gewone lidmaie, kerkraads- 
lede of predikante, hulle sterk en duidelik oor 
die saak uitspreek mag dit nooit gesê word nie 
dat die kerk dit gedoen het, omdat hulle nie die 
kerk is nie. Hulle spreek almal as burgers van 
die land, waar hulle kragtens hulle burgerskap 
reg op het; alleen, die kerk en die preekstoel 
mag nie hiervoor misbruik word nie. Dis kort- 
sigtigheid om die kerk met die predikant te 
vereenselwig. Tog is dit 'n fout wat herhaalde- 
lik gemaak word. Die predikant mag hom om 
praktiese oorwegings weerhou om sy oordeel te 
gee oor sake wat party-politieke strydpunte is, 
maar dit mag nie van hom geeis word nie net 
omdat hy predikant is en nog minder omdat hy 
die kerk is. 

In die tweede plek sal dit verwarring en 
stryd meebring onder die lidmate van die kerk 
self, as die kerk hom voor of teen neutraliteit 
gaan uitspreek, omdat die lidmate verdeeld 
staan oor hierdie saak. Daar is 'n groot min- 
derheid van die lidmate van die drie Hollands- 
Airikaanse kerke, wat ten gunste van deelname 
aan die huidige Europese oorlog is. 

As christen-Afrikaners is ons natuurlik ge- 
kart teen hierdie oorlog en onse deelname daar- 
Die Afrikaner kan nie gaan oorlog voer 
in belang van `n volk wat hom nog altyd ge- 
openbaar het as die aardsvyand van die Afri- 
kanervolk nie en wat self in die laaste honderd 
jaar nie getoon het dat hy `n hoë dunk het van 


aan. 





reg en regverdigheid nie. Engeland wil nou 
oorlog voer nie terwille van reg en regverdig- 
heid nie, maar om sy posisie van oormag cn 
geweld, wat met die vrede van Versailles ver- 
kry is, te handhaaf en Duitsland gebruik weer 
mag en geweld om hiervan los te kom. Die 
leuse van ,,Oorlog! terwille van `n vrede deur 
middel van onderhandeling” is nie alleen `n 
teenstrydigheid in sigself nie, maar eenvoudig 
huigelary van die ergste soort. Maar dit alles 
wil nog nie sê nie, dat dit daarom vir die Afri- 
kaanse kerk noodsaaklik is om hom in hierdie 
geval voor ol teen deelname uit te spreek. Ons 
hoop dat die Hervormde Kerk dit nie sal doen 
nie en ons hoop dat die hele Afrikaanse kerk 
dit ook nie sal doen nie. Die sodaniges wat 
die kerk wil dwing om dit te doen, sal die kerk 
geen diens bewys nie. 
dr. H. P. Wolmarans. 


Ban alfeë en nog Wat 


Tambaram 1938. 

Van 12 tot 29 Desember verlede jaar is daar `n 
belangrike konferensie gehou op Tambaram, 16 myl 
van Madras, en is bygewoon deur 471 afgevaardig- 
des uit sowat 69 lande, waaronder ook ons land. Die 
onderwerp van bespreking was die roeping van die 
Kerk van Christus om die Evangelie alom en op elke 
terrein van die lewe te verbrei. 

Hierdie onderwerp is van nagenoeg alle sye be- 
lig en die rapport van die bevindings van die kon- 
ferensie het pas verskyn onder die titel: ,,The World 
Mission of the Church” (pp. 208 en verkrygbaar 
teen 1/9 per eksemplaar by die Chr. Stud. Ver.- 
Boekhandel, Bus S459, Johannesburg). Dit is die 
moeite werd om daarvan kennis te neem, al sou die 
leser miskien nou nie juis met alies akkoord gaan 
nie. In elk geval, so `n verteenwoordigende wêreld- 
konferensie verdien die aandag van almal wat die 
Kerk van onse Here Jesus Christus liefhet. 

By die deurblaai van die verslag het die hoof- 
stuk oor ,The Christian Home (Die Christelike Huis- 
gesin)” dadelik my oog gevang, en was daar ruimte 
in ons blad, sou ek graag die hele inhoud daarvan 
hier wou weergegee het. Hier het die konferensie 
'n boodskap gebring wat weens die gewig daarvan 
verdien om wyd en syd ook in ons land esehoor te 
word. Die nou verband tussen kerk, en huisgesin word 
onderstreep en die noodsaaklikheid beklemtoon dat 
die huislike lewe christelik moet wees, veral omdat 
daar vandag so baie faktore aan die werk is om 

die fondament van die huisgesin te ondergrawe. Ons 
moet die christelike familielewe terugvind, of — 
ondergaan! Groot nadruk word gelê op die getroue 
waarneming van die huisgodsdiens as `n fondamen- 
tele stuk van die gesinslewe en die daarby behoren- 
de godsdienstige onderrig aan die kinders. Die 
huidige. toestande word geskets en met erns daarop 
gewys dat die huisgesin die basis vorm van kerk 
en staat. Die Bybel moet sy regmatige plek terug- 
kry sowel in die huislike lewe as in die persoonlike. 
Kinders moet van jongs af leer om saam met hulle 
ouers kerktoe te gaan en die gewoonte aankweek, 
onder leiding van die ouers, om hulle Bybel te lees 
en te bid. Op die belangrike plek wat die Sondag- 
skool inneem word ewe eens klem gelê. 

Dan word daar in `n volgende hoofstuk gehan- 
del oor godsdiensonderwys en die roeping van die 
kerk te dien opsigte omlyn, veral met die oog op 
die neiging van ons tyd om godsdiensonderrig uit 
te skakel uit leerplan van die staatsskool. Maar 
hieroor miskien 'n volgende keer. 

Die rapport van die konferensie gee ons 'n in- 
teressante en belangrike perspektief en is om dié 
rede al van betekenis. D. F. E. 


Brief van Dom Sarel, Snr. 


Weltevrede, 

9 Sept. 1939. 
Die Weleerw. heer, 

ds. |. C. Botha. 


Weleerw. heer, 

Soos ek u in my laaste brief geskryf het, 
wil ek in hierdie brief verder oor die saak, 
waaroor ek u laas geskryf het, handel. U sal 
u herinner dat ek u gevra het waarom die Ver- 
` enigde Kerk nie optree teen die buitekerklike 
strominge, soos die A.E.B., die Oxford-group, 
ens. nie. Waarom die Verenigde Kerk die los 
predikante maar laat begaan, terwyl dit bekend 
is dat honderde van die lidmate van die Ver- 
enigde Kerk, en ook verskillende predikante, 
opelike voorstanders geword het van hierdie 
strominge. Waarom die Kerk selfs daartoe 
oorgegaan het om 'n spesiale prediker aan te 
stel van wie dit bekend is dot hy nie baie ver 
die A.F.B. staan nie. ln my laaste brief het 
ek belowe om ook op hierdie vrae te antwoord, 
en so die lesers `n kans te gee om die antwoor- 
de te vergelyk. 

Om die toedrag van sake goed te verstaan 
is dit nodig om onsself rekenskap te gee van 
die rede vir ons verwerping van die metodisme. 
Die metodisme kan mynsinsiens nie geduld word 
nie omdat dit onskriftuurlik is. In sy veronder- 
stelling en optrede negeer die metodisme die 
uitverkiesing. Alleen as mens aanneem dat die 
saligheid van die mens van sy eie wilsbesluit 
afhang, en dat ook sy volharding in die stryd 
teen die sonde, van sy eie krag afhang, kan 
mens die metodes en praktyke van die meto- 
disme verstaan. `Watter sin het dit anders om 
bekeringsdienste te hou, en mense letterlik te 
dwing om hulle te bekeer deur op hulle gemoed 
te werk totdat hulle, heeltemal onder die indruk 
van die prediker, hulself maar gevange gee en 
maak soos hy hulle sê? Is dit nie presies wat 
gebeur by bekeringsdienste, met pinksterdienste 
en wanneer die spesiale prediker die verskil- 
lende gemeentes besoek nie? Watter sin het 
hierdie praktyke as ons die leer van die uitver- 
kiesing aanneem? Mense wat die metodisme 
verdedig beweer dikwels dat die metodisme nie 
die uitverkiesing verwerp nie. Daar word dan 
so gedurig gepraat van die genade van God. 
Ons antwoord hierop is dat die metodiste 6f die 
uitverkiesing verwerp, 6f hulle eien hulle die 
reg toe om die genade van God te beskou as 
'n besitting waaroor hulle na eie goeddinke 
kan beskik. As die eerste waar is, nl. dat hulle 
die uitverkiesing verwerp, dan is hulle optrede 
verstaanbaar en logies. As die tweede waar is, 
staan die metodisme veroordeel as die uiterste 
eiegeregtigheid. Persoonlik is ek oortuig dat 
die eerste veronderstelling waar is. Uit hierdie 
verwerping van die uitverkiesing vloei dan ook 
al die gewoontes en praktyke, wat as metodis- 
tiese praktyke bekend staan, voort. (Oor die on- 
skriftuurlike van hierdie opvatting hoef ons nie 
veel te sê nie. Ons verwys net na Romeine 9, 
Johannes 6:44, ens. Dit is ook in stryd met 
die belydenis van die Verenigde Kerk, wat die- 
selfde is as die van ons Kerk. 

Uit hierdie verwerping van die uitverkie- 
sing moet ook die oppervlakkige sondebeskou- 
ing van die metodisme verklaar word. Immers 
as ek op `n gegewe moment kan besluit oin my 
hart aan die Heer te- gee, soos dit in metodis- 

tiese kringe heet, dan kan my sonde, nie te erg 
wees nie. Dan is ek tenministe nie dood in die 
sonde nie. Efesiërs 2:15. Dan het ek ten- 
minste nog mag oor myself en is ek seker nie 
deur die mag van die sonde gebind nie. Die 
sonde is dan nie die geweldige oorheersende 
mag wat my bind, verblind en onmagtig maak 
nie, totdat God in sy vrymagtige genade my 
aangryp en verlos nie. Vgl. Romeine 2:9-20. 
Romeine 5:12-21. Die metodisme het dan ook 
geen besef van die diepe verdorwenheid van 
die mens nie, anders sou die uiters oppervlak- 
kige bekeringspreke nie kon bestaan nie. Uit 
hierdie gebrekkige sondebesef vloei ook die op- 
pervlakkige geestelike lewe van die metodisme 
voort. Vir die egte metodis beteken geestelike 
lewe nie veel meer as `n soetsappige vroompra- 
tery en vroomdoenery nie. As hy maar 'n goeie 


sendingvriend is, `n gereëlde biduurganger, ver- 
troud is met al die geykte terme van selftevrede 
vroomheid, dan is hy 


`n ,,dierbare” christen. 

Van `n steeds toenemende skuldbesef, van `'n 
altyd sterker wordende ootmoed en afhanklik- 
heidsgevoel van die genade van God, is daar 
geen sprake nie. Daar word dan ook graag 
deur metodiste gepraat van hulle stoel wat klaar 
staan in die Hemel. Hulle deel ook graag die 
mense in. Hierdie broeder is 'n kind van die 
Heer, en daardie is `n wêreldling. Deur die 
hele houding van so'n tiepiese metodis straal 
die selftevredenheid van `n oppervlakkige gees- 
telike lewe. As ons hierdie kenmerke van die 
metodisme in gedagte hou, is dit nie vreemd dat 
die metodisme die hele prediking wil toespits 
Op So'n veruitwendigde godsdiens nie. Daarom 
word die prediking aangewend om sosiale 
euwels te bestry. Deur gemoedelikheid mense 
week te maak, en by spesiale geleenthede deur 
gevoelsopsweping mense te beweeg om vir die 
eerste keer, of by vernuwing hul harte aan die 
Heer te gee. Van Evangelieprediking in al sy 
omvang en diepte en rykdom is daar geen spra- 

ke nie. Ons beswaar teen die metodisme kom 
dus hierop neer, dat dit eerstens onskriftuurlik 
is, tweedens ʼn oppervlakkige" sondebesef het, 
en derdens 'n oppervlakkige geestelike lewe in 
die hand werk. Dit is ons godsdienstige be- 
sware, maar daar is nog verder besware uit die 
oogpunt van ons volksbelange gesien. 


Hieruit moet ook die besluit van die Ver- 
enigde Kerk om deel te neem aan die Sondag- 
skool-konferensie in Durban, verklaar word. 
Hieruit is dit ook duidelik waarom die Ver- 
enigde Kerk nie die buitekerklike strominge kan 
veroordeel nie, en ook nie teen die los predi- 
kante kan optree nie. Hierdie strominge, soos 
die A.E.B., die Oxford Group, ens, is die 
uiterste konsekwensie van die metodistiese rig- 
ting van die Verenigde Kerk. Uit hierdie feite 
is ook my beswaar teen die optrede van die Ver- 
enigde Kerk, soos ek die in my brief van April 
geformuleer het, en waarteen u beswaar ge- 
maak het, gebore. Om verder te verstaan 
waarom ek in daardie brief die vraag gestel het, 
nl.: ,, Wanneer sal die Verenigde Kerk tog terug 
keer na die ou beproefde godsdienstige paaie, 
en so 'n krag word in ons volkslewe? Vandag 
is hy dit seker nie.” moet ek u herinner aan die 
feit dat hier in Suid-Afrika vir die laaste ander- 
half eeu 'n stryd op lewe en dood gestry word 
tussen die Afrikaner-idee aan die een kant, en 
die Amerikaans-Engelse idee aan die ander 
kant. Van die uitslag van hierdie stryd hang 
dit af of ons ons identiteit as volk gaan bewaar 
of nie. Daarvan hang ook af of ons `n wit- 
mansland gaan bly of nie. Wat was en is die 
houding van die Ned. Herv. Kerk, en wat was 
en is die houding van die Verenigde Kerk, ten 
opsigte van hierdie stryd? Wat die Ned. Her- 
vormde Kerk betref, kan dit as 'n historiese 
feit gekonstateer word dat die Ned. Hervorm- 
de Kerk aan die kant die Afrikanersaak gestaan 
Het, en nog staan. Die Ned. Herv. Kerk was 
en is nog die draer van die Afrikaner-idee. Dit 
het geblyk in die dae van die Groot Trek, sowel 
as in die dae van die Suid-Afrikaanse Repu- 
bliek, en vandag nog. Daar was nooit `n tyd in 
die geskiedenis van die Ned. Herv. Kerk, dat 
die huistaal van sy predikante Engels was nie, 

of dat daar Engels in die Kerk gepreek is nie, 


of dat die Kerk die Engelse oorheersing begeer 


of verwelkom het nie. Dit geld van die kerk- 
rade, gemeentelede en predikante. Daar was 
egter een uitsondering, nl. 'n predikant wat uit 
Stellenbosch gekom het en in die Hervormde 
Kerk predikant geword het. Daarom staan die 
Ned. Herv. Kerk ook buite die partypolitieke 
stryd. Die Kerk besef dat hy `n veel hoër roe- 
ping het as die vertroebelde getwis tussen die 
partye. Die Kerk moet die Afrikaner-idee ver- 
kondig, en daarvan 'n draer wees. Al sy lid- 
mate sonder uitsondering is draers van hierdie 
Afrikaner-idee, aan watter politieke party hulle 
ook mag behoort. Die Herv. Kerk is 'n Afri- 
kaner-kerk en staan bokant die politiek. Wat 
was nou die houding van die Verenigde Kerk? 
Ons weet wat die houding van die Kaapse Kerk 
teenoor die Voortrekkers was. Die Voortrek- 
kers wat getrek het om die Afrikaner-idee te 
bewaar, is deur die Kaapse Kerk veroordeel as 
opstandelinge. 


Die metodisme is soos u weet, afkomstig uit 
Europa, ni. die Angel-Saksiese wêreld. Welis- 
waar vind ons al spore van die metodistiese gees 
in Suid-Afrika nog voor die eerste Engelse 
aneksasie van die Kaap. Hierdie metodistiese 
verskynsels was egter geisoleerde verskynsels, 
wat geen die minste invloed op die godsdiens- 
tige standpunt van die kerk in Suid-Afrika ge- 
had het nie. Dit is eers met die koms van die 
Skotse predikante aan die vroeë begin van die 
19e eeu, dat die metodisme sy invloed laat geld 
het op die kerk. Hierdie Skotse predikante is 
ingevoer om te help om die Kaap te. verengels. 
U weet natuurlik dat dit die geval was. U weet 
natuurlik ook dat hierdie predikante metodis- 
ties gesind was. Een van hulle was veral 'n 
deur en deur metodis. Dr. Andrew Murray was 
'n man met `n uitstaande persoonlikheid, innig 
vroom, met 'n ywer en werkkrag wat bewonde- 
ring afdwing. Hy was egter `n deur en deur 
metodis, en geen besondere vriend van die Afri- 
kaner-idee in Suid-Afrika nie. Dat hy selis 
uit sy pad gegaan het om die Engelse invloed 
in Suid-Afrika te versterk, is oorbekend. Hy 
het sy stempel op die Ned. Geref. Kerke in Suid- 

Afrika afgedruk. Die Kaapse Kerk het heelte- 
mal onder sy invloed gekom, en het gevolglik 
heeltemal die metodistiese rigting opgegaan. Sy 
invloed was egter nie tot die Kaapse Kerk be- 
perk nie. Die Vrystaatse Ned. Geref. Kerk, 
waar hy lank werksaam was, het dieselfde weg 
opgegaan. Ook die Transvaalse Verenigde en 
Natalse Ned. Geref. Kerke het onder hierdie in- 
vloed gekom. Omdat hierdie vier kerke tot on- 
langs dieselfde kweekskool gehad het, en die- 
selfde kerkblad, was dit maklik om dieselfde 
gees in al vier die kerke te bestendig. Die 
metodisme het dan ook al hoe meer vat gekry 
op die Ned. Geref. Kerke totdat die kerke uit- 
eindelik geheel deursuur was daarmee. Die 
gevolg hiervan was dat die Ned. Geref. Kerke 
hulle hoe langer hoe meer na die Engels-Ame- 
rikaanse Godsdiensbeskouings georienteer het. 
Die bande met die moederkerk in Nederland is 
heeltemal verbreek terwyl die Ned. Geref. Kerke 
offisieel korrespondeer met die Presbiteriaanse 
Kerk. So het die Ned. Geref. Kerke langsamer- 
hand 'n Engeis-georienteerde geestelike inhoud 
gekry. Met die oog op hierdie feite is dit ook 

heeltemal begryplik dat die Ned. Geref. Kerke 
so graag gebruik maak van die dienste van al- 
lerlei Evangeliste wat uit die Engelse wêreld 
hierheen kom om ons Afrikaners te kom leer 
wat Godsdiens is. Ek denk aan `n sekere mnr. 
Fletcher, wat selfs predikante van die Ned. Ge- 
ref. Kerk se oë vir die eerste keer laat oopgaan 
het. Ek denk verder aan `n sekere mnr. Hut- 
chinson wat hier in die buurt waar ek woon, vir 
weke aaneen in die Verenigde Kerk spesiale 
dienste gehou het. Ek denk ook aan die Ierse 
Evangelis, ek het sy naam vergeet, wat fluit 
dienste in die Groot Kerk in Kaapstad gehou 
het, dienste wat ook deur kleurlinge, Engelse, 
Jode ens., bygewoon is. 

Nie een van hulle predikante het dit ge- 
waag om 'n beroep na Transvaal aan te neem 
nie. Selfs dr. Andrew Murray met al sy ywer 


om siele te red, het dit nie die moeite werd ge- 


ag om die Voortrekkers in Transvaal te hulp te 
kom nie. Dit was die Ned. Herv. predikante 
uit Holland wat die roepstem gehoorsaam het, 
en na Transvaal gekom het, en die verstrooide 
gemeentes kom bearbei het. Heelhartig het 

hulle rul lot ingewerp met die Voortrekkers, en 
hulle het hulle heeltemal vereenselwig met die 
strewe van die Voortrekkers. Hierdie manne 
soos ds. v. d. Hoif, ds. v. Warmelo ens. het 
hulle stempel op die Ned. Herv. Kerk afgedruk. 
Daarom het die Ned. Herv. Kerk, net soos hier- 
die manne, nooit afgewyk van die pad van die 
Voortrekkers nie. Die Ned. Geref. Kerk was 
die Voortrekkers nie goedgesind nie, en die 
Ned. Geref. Kerk in Transvaal was tot en met 
die Shepstonese Anneksasie die Republiek nie 
goedgesind nie. ËEers na die anneksasie, met 
die eerste Vryheidsoorlog van 1880, het daar 
verandering gekom, en het die Ned. Geref. 
Kerk, en later die Verenigde Kerk, hom aan die 
kant van die Republiek geskaar. Dit was vir 
die Afrikaner-idee `n welkome versterking toe 
die Kerk wat tot hiertoe maar baie onsimpa- 
tiek teen die Airikanersaak, SOOS voorgestaan 
deur die Voortrekkers, gestaan het, nou van ge- 
sindheid verander het. Een gebrek het die on- 
dersteuning van die kant van die Verenigde 
Kerk egter baie verminder in waarde. Die Ver- 
enigde Kerk was nog altyd sterk onder meto- 
distiese invloed, en daarom Engels georienteer. 
Hierdie metodistiese invloed het met die jare 
sterker geword. Daarom word die Verenigde 
Kerk al meer en meer Engels georienteer. Dat 
daardie Kerk nou bewustelik kant kies vir die 
Afrikaner-idee word heeltemal geneutraliseer 
deur die feit dat sy metodisme ons volk loswik- 
kel van sy geestelike fondamente. As ons volk 
eenmaal weggebreek het van sy geestelike fon- 
damente, is ons stryd vir altyd verlore. Daarom 
het ek gesê dat die Verenigde Kerk nie `n krag 
kan wees solank die metodisme hoogtyd vier 
nie. U sal dus insien, hoop ek, dat wat ek ge- 
skryf het, en waarteen u beswaar gemaak het, 
nie bloot 'n aanklag en verwyt was nie, maar 
meer 'n versugting by die gedagte dat so `n 
groot potensiale krag soos die Verenigde Kerk 
kan wees, in werklikheid so `n swaar ballas ge- 
word het uit hoofde van sy metodistiese gees. 
Wanneer sal dit tog anders word? 


Groete, t., 
Oom Sarel Jnr. 

ANTWOORD AAN OOM SAREL, JNR. 


Die Redakteur, 
,Die Hervormer”. 


Waarde Heer en Broeder, 


Ek sien in u uitgawe van 30 Augustus dat 
oom Sarel `n antwoord op sy verduideliking van 
my verwag. (Graag verskaf ek dit, daar dit 
sulke belangrike sake is wat aangeroer word. 


Dan wil ondergetekende u graag bedank vir 
die verduideliking van oom Sarel op my vrae 
wat u geplaas het. Ons wil aanneem dat hy die 
standpunt van u Kerk in verband met die vrae 
gestel getrou weergegee het. Maar laat my dan 
toe om daarop te antwoord voor en aleer daar 
geantwoord word op die eerste deel van die 
brief insake die A.E.B., Oxford-groep, die Spe- 
siale Evangelie-prediker ens. 


Wat Sondagsport betref is dit verblydend 
om te verneem ,,dat die Ned. Herv. Kerk onat- 
gebroke die eis van Gods Wet dat die Sabbat 
geheilig moet word, beklemtoon. Die Kerk ver- 
oordeel dan ook Sondagsport as 'n ontheiliging 
van die dag ... dat die verontagsaming van die 
bywoning van die eredienste ook `n ontheiliging 
van die dag is.” Maar wat vermaaklikheid eu 
dans betref is dit minder verblydend om te ver- 
neem, ,,dat ons Kerk natuurlik geen beswaar 
teen onskuldige onspanning en vermaaklikheid 
het nie”. So ook wat betref die Tug. Ons jees: 
,Ons Kerk wil veral nie daarop roem dat ons 
baie nougeset is in die toepassing van die sen- 
suur nie.” Ons wil met alle eerbied vra: As 
die Kerk eers begin toegee, waar gaan die lyn 
later getrek word? Leer die dure ondervinding 
nie dat `n kompromie nog nooit en te nimmer 
betaal het nie? En het Calvyn, die groot Her- 
vormer, dan nie die strenge toepassing van die 
tug as 'n vereiste van die ware en suiwere 
Kerk gestel nie? Net so antwoord die br. wat 
betref die vereistes by die Aanneme. Hy sê: 
,dat ons Kerk sy eise so hoog stel as moontlik 
is, met inagneming van die leeftyd van die aan- 
nemelinge, en hulle ontwikkelingspeil”. Is dit 
nie baie willekeurig gestel nie? Hoe dit ook sy, 
dieselfde geld vir die Sending, waaraan die 

Ned. Herv. Kerk niks doen nie. `n Mens soek 
dan ook tevergeefs, geagte Redakteur, na So- 
iets as 'n Sinodale Sendingkommissie onder die 
Kommissies van die Kerk van oom Sarel. OT 
`n Kommissie vir Bestryding van Maatskaplike 
Euwels. 


Ons vind onder die Kommissies van oom 
Sarel sy Kerk so'n Kommissie socs Kommissie 
tot bestryding van Sektariese Geestesstrominge. 
Nou wil ondergetekende ook graag aanneem 
dat dit op krag van die bestaan van hierdie 

BYBELSE DAGBOEK 


Saamgestel deur professore en predikante van 

die Nederduits Hervormde Kerk van Afrika, 

onder redaksie van ds. J. G. M. Dreyer, dr. B. 

Gemser, dr. J. H. Greyvenstein en dr. H. P. 
Wolmarans. 


ORR R 


Dit is die eerste j Ë 
Bybelse Dagboek in Afrikaans, 
wat as 'n welkome gas sy intrede doen in elke 
christelike huisgesin om naas Bybel en Ge- 
sangboek dag vir dag `n woord van Bemoedi- 
ging en Troos te bring. 


BOOR OARR 


Daartoe het 24 professore en predikante van 

ons Hervormde Kerk saamgewerk. — Dit is 

nie 'n boek vir die boekekas nie, maar vir die 

tafel in die huiskamer. Dit bring ons elke 
dag `n Boodskap uit Gods Woord. 


OOREORREEEEOORR EERDER EREEDOLRL RR DRR 


Afsonderlik word aan die end van die boek oor- 
denkings gevind van prof. Greyvenstein vir 
Kersfees, Oujaarsdag, Nuwejaarsdag, (Goeie 
Vrydag, Paasfees, Hemelvaart en Pinkster- 
fees en van dr. Wolmarans vir die Biddag vir 
die Gesaaides en Dankdag vir die Oes. — Dit 
bevat ook nog vyf Oordenkings van oorlede 
ds. Poën. Hierdie boek met sy ryke inhoud is 
van onskatbare waarde vir elke Christen en 
behoort in elke hervormde huisgesin gevind te 
word. Die druk is duidelik met groot letter. 
Prys 11/- posvry. Kry dit van die Uitgewers 


J. H. de BUSSY 

Kommissie is dat hy van my `n antwoord ver- 


lang insake die A.E.B. en Oxford-groep. En 
dan bepaaldelik die houding van die Verenigde 
Kerk. 


Dit skyn asof oom Sarel die AE.B. en Ox- 
ford-groep invloed wil verbind met die aanstel- 


ling van ons teenwoordige Spesiale Evangelie- 


prediker in die Transvaal, van wie dit dan oor- 
bekend sou wees dat hy die A.E.B. toegedaan 
is. Ons Kerk sou dan daarmee sy deur wyd 
oopgesit het vir die A.E.B. en sy sanksie daar- 
aan gegee het. 


Wat die Spesiale Prediker betref: (1) Ds. 
Kotze het net voor sy aanstelling as Spesiale 
Evangelieprediker `n boekie geskryf, getieteld: 
Terug na. Pinkster; en daarin kom geen sweem 
van enige afwyking in die leer voor nie, nog van 
enige oordrywing en geesdrywery. Inteendeel, 
dit is een van die boeiendste en waarheidlie- 
wendste boeke wat in die laaste jare in S.A. op 
kerklike gebied verskyn het. 

(2) Met sy aanstelling was die Sinode wel 
deeglik bewus dat hy vroeër bedenklike neigings 
getoon het, maar dat hy op die stadium van sy 
aanstelling sy ,balans' gekry het. 


(3) Daar is 'n Kommissie vir Spesiale 
Evangelieprediking onder wie se toesig hy 
staan. Ook val hy wat die leer en wandel be- 
tref, onder die jurisdiksie van die Ring waar 
hy woon. 

(4) Verder het die Raad van die Kerke op 
sy onlangse vergadering op Bloemfontein ook 
nog aangestel `n Kommissie vir Afwykende Rig- 
tings, waarop die Transvaalse Kerk twee ver- 
troubare verteenwoordigers het. 

Wat die los predikante betref herinmer ek 
net aan die sensuur deur die Ring van Pretoria 
aan die begin van hierdie jaar toegepas op ds. 
Malan; en dat hy selfs adviseer het dat die Si- 
node hom moet afsit as predikant omdat hy nie 
die kerklike wette eerbiedig nie. So ook is daar 
aanklagtes teen ds. Scheepers gemaak voor die 
Ring van Stellenbosch. Sien ,,Kerkbode” van 
6 September 1939. Verder is ds. Kotze `n pre- 
dikant van ons Kerk en nie. `'n A.E.B.-werker 
gewees nie. 

OT sê oom Sarel weer dit is naief om sulke 

bewyse aan te voer? En dat die vertroubare” 
manne nie hulle werk doen nie? En dat nog- 
tans die Kerk sy ,,deure wyd oopgesit het vir 
die invloede van die A.E.B.”? Kan die Sinode 
en die Kerk as geheel dan daarvoor as daar 
indiwiduele gevalle van kerkraadslede en ge- 
meentelede is wat agter die A.E.B.-werkers en 
los predikante aanhardloop? En moet dit dan 
op rekening van die Spesiale Evangelieprediker 
gesit word? Ons kan ook die saak so stel: Is 
die Hervorming dan 'n mislukking gewees om- 
dat dit die geleentheid gegee het vir die tiering 
van die sektes? Hierdie verskynsel openbaar 
hom in al die provinsies en onder al die Kerke; 
en dit is alleen 'n waaksame oog oor die offi- 
siële werkers wat die verskynsel kan belet van 
die gesonde leer aan te tas. 

Maar ons vra nogeens: Is dit dan so'n groot 
sonde om `n Spesiale Evangelie-prediker aan te 
stel wat in die besonder die klem laat val op 
die goeie sedes en lewe? Vereis die Heer dan 
nie ook van ons goeie werke en goeie vrugte 
aan die boom nie? Is dit dan maar met die ge- 
loof wat salig maak? Bavinck het die soge- 
noemde en gehate Metodisme beskryf as (1) die 
persoonlike bekering van die mens; (2) open- 
baring van die nuwe lewe in `n nuwe vorm. Die- 
selfde leier in die Gereformeerde wêreld sê ver- 
der: ,,dat revivals, ondanks vele excessen, het 
godsdienstig leven in breede kringen weer ge- 
wekt en bevestigd, en niet zelden rijke vruchten 
gedragen hebben”. En dit is ons ondervinding 


Ook. 
Met die meeste hoogagting, 
U Broeder in Hom, 
J. C. Botha, V.D.M. 
* 
VOETNOOT. 


In boostaande brief maak ds. Botha etlike 
bewerings wat misleidend is, en `n verkeerde 
indruk gee van wat deur oom Sarel in sy brief, 
wat in die Augustus-uitgawe verskyn het, gesê 
is. Ds. Botha spreek sy blydskap uit oor die 
antwoord van oom Sarel dat ons Kerk Sondag- 
sport veroordeel, as in stryd met Gods Wet, 
maar hy verswyg die gedeelte van die antwoord 
in verband met danspartye, waarin oom Sarel 


sê dat dieselfde geld as wat ten opsigte van 
Sondagsport gesê is. Hy haal dan net die laas- 
te sin aan, nl.: Ons Kerk het natuurlik geen be- 
swaar teen onskuldige ontspanning en vermaak- 
likheid nie. Hy noem hierdie houding `n kom- 
promis. Waar hier sprake van `n kompromis 
is kan ons nie verstaan nie. Die Verenigde Kerk 
veroordeel tog seker nie onskuldige ontspanm- 
ning en vermaak nie. Waar moet die lyn ge- 
trek word, vra hy. Hiermee wil hy eintlik te 
kenne gee dat daar geen lyn getrek behoort te 
word nie. Maar dit sou mos darem te gek 
word. Die Kerk kan tog nie uit vrees vir die 
moeilikheid om ʼn lyn te trek, alle ontspanning 
en vermaak veroordeel nie. Moet die Kerk nou 
gaan Sê dat dit sonde is om tennis te speel, `n 
konsert by te woon, `n Sondagskool-piekniek te 
hou, ens. Die Kerk sou dan in die allerstarste 
Tariseisme verval. 

Met die antwoord van oom Sarel oor die 
tug handel ds. Botha net so. Hy ignoreer een- 
voudig die hele eerste gedeelte van die ant- 
woord, en gryp net die laaste sin aan om te 
dien as bewys dat die Ned. Herv. Kerk geen 
ers maak met die tug nie. Elkeen wat die 
antwoord van oom Sarel in sy geheel lees, sal 
tot die gevolgtrekking kom dat die betekenis, 
wat ds. Botha daaraan wil gee, net in sy ver- 
beelding kan bestaan. Dieselfde kan ons sê 
ten opsigte van die aanneme. Op die laaste 
deel van die brief wil ons geen kommentaar 
maak nie. Ons laat dit aan ons lesers oor om 
te oordeel in hoeverre ds. Botha die handelwyse 
en standpunt van sy Kerk, as geregverdig, aan- 
getoon het. — Die Red. 





Christus volgen, is God zien als enkel lief- 
de. Die liefde is de grootste kracht, gepaard 
met onnoemelike blijheid, vrede en rust. 

* 

Besef, dat gij nooit alleen zijt! Christus 
staat gereed, om U te raden, te troosten en te 
helpen. 

* 

Nog is de Vader Dezelfde! Nog klinkt Zijn 
Woord: ,,Komt tot Mij en Ik zal u rust geven” 
komt dan en geeit Zijn rust door! 

Braebus 


Die A.E.B. of Spesiale Dienste. 

Iemand van Potchefstroom vra ons of ons nie 'n 
gunstige berig oor die s.g. spesiale dienste in ,Die 
Hervormer” sal opneem nie. Hy sluit die berig in. 
Dit is 'n uitknipsel uit ,Die Kerkbode”. In hierdie 
berig word die spesiale bekeringsdienste aangeprys 
en gewys op die goeie vrugte wat dit êrens sou af- 
geweip het. Die persoon wat die uitknipsel stuur, 
skrywe onder 'n skuilnaam, nl. ,,d. H.” In sy brief se 
,d. H.” dat ,as 'n mens eerlik wil wees, moet jy 
tog albei kante van `'n saak aanhoor, voordat jy `n 
oordeel vel”. Die spesiale dienste wat hy bygewoon 
het, was vir hom tot ,onverdeelde seën”. Hy kan 
nie begryp dat ons die brief van br. C. J. H. v. W. 
oor die Spesiale Bekeringsdienste in ons uitgawe van 
Oktober 1938 opgeneem het nie. Hy noem die broeder 
Ouderling v. W.” Hy beweer dat as die broeder een 
van die spesiale bekeringsdienste bygewoon het, dan 
sal hy ,0f die ds. begin slegmaak en homself ver- 


dedig 6f hy sal moet begin restitusie werk doen —. 


swart manel en al”. 


Antwoord. 

Laat ons begin deur te verklaar dat ons nie 
van plan is om uitknipsels, wat in stryd is met ons 
Calvinistiese godsdiens en die karakter van die kerk 
van ons vaders, en wat pleit vir 'n ander godsdiens- 
tige beskouing, nl. vir die metodisme van die Heils- 
leër en van semi-sektariese strominge, in ons kerk- 
blad op te neem nie. Dit sou bots met die geloof 
ons oorgelewer deur ons vaders. Dit sou 'n ver- 
loening beteken van die godsdienstige beginsels van 
ons Hervormde Kerk. 

,J. H.” kan seker wees dat ons sy uitknipsel 
in ,Die Kerkbode” reeds gelees het toe dit verskyn 
het en meer sulke aanprysings van die ,,spesiale” 
prediking van predikers wat spesiaal” genoem 
word. Die benaming ,,spesiaal” is nie so sleg gekies 
vir hierdie ongereformeerde prediking, wat ons pre- 
dik van die genade van God vir die verlore sondaar, 
wat uit homself onbekwaam is tot wat goed is en 
wie se geregtigheid en beste werke met sonde be- 
smet is, is dit nie. 

Dat die effek van hierdie opwindende prediking 
nie lank duur nie, het ons ook gelees in ,Die Kerk- 
bode”. B.v. in die verslag van die Ring van Boks- 
burg van die Verenigde Kerk wat verskyn het in 
,Die Kerkbode” van 29 Maart 11, lees ons: ,In 
die gemeentes wat deur die spesiale evangeliepredi- 
ker besoek is, was die opkomste besonder goed ge- 
durende die besoek, maar daarna was dit weer swak, 
en skynbaar in sommige gemeentes nog swakker as 
voorheen.” 

Ook het ons enige maande in dieselfde ,Kerk- 
bode” gelees dat ds. le Roux van Fort Victoria se 

Ned. Geref. Gemeente geskryf het, dat in Oranje- 
ville in O.V.S. verskillende kerkraadslede wat die 
dienste van die A.E.B. bygewoon het, uiteindelik by 
die sektes tereg gekom het. Ook geen wonder nie, 
want die gevoelsgodsdiens van die metodisme vier 
ook daar hoogty. ,J. H.” kan dus verstaan dat ek 
as redakteur nie aanprysings van sulke dienste in 
ons kerkblad mag opneem nie. 

Dan wens ons die broeder daarop te wys dat 
die v. W. wat oor die spesiale bekeringsdienste in . 
ons uitgawe van Oktober 1988 geskryf het, nie `'n 
ouderling is nie, soos hy ten onregte meen en daarom 
is sy onvriendelike opmerking oor die drag van `n 
ouderling ,,swart manel en al” nie nodig nie. Dit 
getuig ook nie van eerbied vir die ampsdraers van 
die gemeente van die Here nie. 

Dat sommige mense en ook ,,J. H.” `n ,onver- 
deelde seën” met sulke dienste ontvang het, wil ons 
nie ontken nie. God is almagtig en kan ook uit 'n 
prediking wat nie in alle opsigte bybels is nie, die 
goed laat gebore word, maar dit is nie raadsaam om 
sulke dienste aan te beveel nie. Ons moet alleen 
daar gaan ,waar Gods Woord reg verkondig word 
en waar die sakramente bedien word na die instel- 
ling van Christus”. 

Die broeder verwys in sy brief ook na `n skry- 
wery in die koerante, wat hy nie kan goedkeur nie. 
Hy mik waarskynlik op `n pennestryd wat ek verlede 
jaar in die plaaslike koerant gevoer het met `n 
Sewendedags Adventis en na `n tweede pennestryd 
in dieselfde koerant wat ek enige maande gelede 
gevoer het na aanleiding van onjuiste voorstellings 
i.v.m. die geskiedenis van ons kerk wat verskyn 

het in die Gedenkboek wat uitgegee is met die Eeu- 
fees van Potchefstroom. - 
Hoedat die broeder 'n mens kan kwalik neem 
as 'n mens op 'n waardige wyse jou geloof en jou 
kerk teen aanvalle verdedig, begryp ek nie goed nie. 
Dit sou swak en lafhartig wees om te swyg. 'n 
Mens moet jou nie vir jou geloof skaam nie (Ro- 
meine 1:16) en ook nie vir jou kerk nie. Jy moet 
gewillig wees om ,,die volle wapenrusting” aan te 
trek en wat vir jou heilig en dierbaar is, te ver- 
dedig. As die broeder my dit wil kwalik neem, dan 


moet hy dit die profete en die apostels ook kwalik ' 


neem, want hulle het ook hulle geloof verdedig en 
selfs hulle teenstanders met krasse woorde aange- 
val. (2 Korinthe 11:4, 18—15.) Aan die jonge 
Timotheus skryf die apostel Paulus uitdruklik dat 
hy o.a. moet weerlê en bestraf. (2 Timotheus 4:2.) 
En dat daar in my antwoorde in die krant iets on- 
waardigs of onchristelik was, sal die broeder tog 
seker nie wil beweer en nie kan aantoon nie. Ek het 
maar net gedoen wat my gemeente en kerk met reg 
van my verwag. 
Joh. Dreyer. 
se 
Sal ons ons familielede in die Hemel ken ? 


J. G. G. Kriiger van Jeppe vra na aanleiding 
van `n gesprek met iemand anders of ons in die hemel 
ons familielede net so sal ken as voorheen hier op 
aarde; sal ons dié familielede, wat ons hier op aarde 
nie geken het nie, daar wel ken. Sal daar in die 
hemel afsonderlike huisgesinne wees? Die vra- 
steller vra self: Mag ons eintlik wel na daardie dinge 
'n ondersoek instel? 


Antwoord: 

Ons begin met die laaste: Ons mag die dinge 
ondersoek, maar dit mag net op wettige wyse ge- 
beur, namelik deur die Heilige Skrif te raadpleeg. 
Ander middels, b.v. die spiritistiese, is ons nie toe- 
gestaan nie (Deut. 18:11). As ons met ons onder- 
soek nie tot 'n volledige resultaat kom nie, moet ons 
daarmee tevrede wees, dat God dit vir ons nie nodig 
gevind het om alles te openbaar nie. Die Skrif gee 
ons alles, wat vir ons saligheid nodig is; dit wys 
ons die weg tot die saligheid, maar beskryf ons nie 
alle besonderhede van die saligheid self nie. 

Die apostel Johannes skryf (1 Joh. 8:2): Dit is 
nog nie geopenbaar wat ons sal wees nie; maar ons 
weet dat ons, as Hy verskyn, aan Hom gelyk sal 
wees, omdat ons Hom sal sien soos Hy is. Daaruit 
merk ons, dat ook Johannes nie die besondere eien- 
aardighede van die saligheid geweet het nie, maar 
vashou aan die een groot belofte: dat ons sal wees 
soos Christus is. Daarby kan ons die beste dink 
aan die Here soos Hy na sy opstanding aan sy dis- 
sipels verskyn het. Hy ken sy dissipels; Hy weet 
ook wat hulle onder mekaar gesê het, soos ons in 


- het. 


die geval van Thomas kan waarneem. Die kennis: 
wat die saliges dus in die hemel het, sal nie kleiner, 
maar groter wees as wat ons hier op aarde gehad 
Ons sal mekaar beter ken en mekaar meer 
liefhê as wat in hierdie wêreld moontlik was. 

Maar daardie liefde sal `'n onbeperkte wees. 

Hier op aarde is ons liefde altyd aan grense gebind: 
aan die grense wat ons aardse vermoëns ons stel. 
Ons ken maar `n beperkte aantal mense, en onder 
hulle is daar nog 'n baie beperktere kring, wat dié 
mense omsluit, wat ons so goed ken, dat ons werk- 
lik van liefde kan praat: dis gewoonlik net ons 
familie en `n paar vriende. Maar in die saligheid 
is daardie beperkings nie meer van krag nie, en ons 
sal daar almal in dieselfde liefde met mekaar ver- 
bind wees as Jesus Christus ons op aarde betoon 
het. 
, Ons hoef dus nie te twyfel nie of ons ons fami- 
lielede sal herken, ook dié wat ons op aarde min of 
heeltemal nie geken het nie. Maar netso sal ons 
alle saliges ken en liefhê, sonder onderskeid. `n Be- 
perking tot ons familie sal daar nie meer voorkom 
nie. Jesus doel daarop as Hy sê: In die opstanding 
trou hulle nie en word ook nie in die huwelik uit- 
gegeen nie, maar is soos engele van God in die 
hemel. (Matth. £2:80; Mark. 12:25; Luk. 20:85.) 

In hierdie verband word partymaal gewys op 
Joh. 14:2, waar die Here sê: In die huis van my 
Vader is daar baie wonings. Daaruit mag ons egter 
nie afleid, dat daar vir verskillende families ver- 
skillende wonings is nie. Die verband van die teks 
wys ons `n andere verklaring: Jesus gaan terug na 
sy hemelse Vader, en nou verseker Hy sy dissipels, 
dat daar in die hemel nie maar net vir Homself 
plek is nie, maar ook vir almal wat in Hom glo. 
Die uitdrukking ,,baie wonings” sien dus op die 
ruimte, wat daar in die hemel is, en dui dus, sonder 
beeldspraak, op die wydheid van Gods ontferming; 
daar is niks in die hele verband wat wys op aardse 
skeidingslyne nie. By die lees moet dus die klemtoon 
op ,baie” gelê word. 


Sal daar in die Hemel aparte wonings wees? 

Daarmee het ons ook al in beginsel iets beant- 
woord van die vrae van A. Barnard van Platklip, 
wat na aanleiding van hierdie teks, Joh. 14:2, vra: 
1) Het elke siel `n afsonderlike woning? 2) Het elke 
nasie `n afsonderlike woning? 3) Of gaan ons al- 
mal saam, wit, gebaster of swarte, saam erf in die 
hemel? 


Antwoord: 


Ons het al gesien, dat die teks nie `n aanduiding 
van skeidslyne is nie, maar 'n uitdrukking is vir die 
wydheid van die belofte van Jesus. Die aardse skei- 
dingslyne soos taal, ras en huidkleur dit aanbring, 
is ongetwyfeld deur God gewild; wat die taal betref 

lees ons dit uitdruklik in Genesis 11, terwyl die uit- 
spraak van Paulus, dat God vir die nasies van die 
mensdom die grense van hul woonplek vasgestel het 
(Hand. 17:26), ook in daardie rigting wys. Maar 
juis Gen. 11 wys ons duidelik, dat God daardie skei- 
dingslyne getrek het om die sonde ontwil, en in die 
hemel, waar die sonde weggedoen is, sal daar dus 
ook geen onderskeid van tale of rasse of kleure meer 
wees nie. Die opstandingsliggaam, wat ons beloof 
j 'n geestelike liggaam, wat dus nie aan die 
aardse verskeidenhede gebind is mie. 

Dit sou natuurlik verkeerd wees, om daaruit 
af te lei, dat ons ook op aarde, en altans in die kerk, 
nie meer op die onderskeid van tale en rasse en 

kleure hoef te let nie. Want op aarde, en ook in 
die kerk, is die sonde nog magtig, en die kerk mag op 
aarde nie doen of dit buitenkant die sonde staan 
nie. Dit sou hoogmoedig wees, `n miskenning van 
Gods wyse beskikkinge, en tot 'n skriklike val kan 
voer. Maar wel mag ons met vreugde die dag ver- 
wag dat daar geen aardse onderskeid tussen die 
mense meer sal wees nie, en daardie verwagting 
moet ons aanspoor om regverdigheid en liefde in 
ons verhouding tot alle mense te betrag. 

A. van Selms. 


OOR RHODESIR. 


Vir die vreemdeling het die eerste indrukke van 
Rhodesië `n bekoring. ë 

Dadelik word by getref deur die bosrykheid van 
die natuur en by nadere kennismaking blyk dit dat 
hierdie talle en talle van wilde bome huisvesting 
bied aan meer as een wilde dier wat elke oomblik 
te voorskyn kan kom. Dit verleen aan die atmosfeer 
iets wat jou 
nuuskierig en belangstellend maak, en elke keer 
vraend laat opkyk. 

So nou en dan waag `n rooibok dit om oor die 
pad te spring, of `n duikertjie verskyn aan die kant 
van die bos om maar weer verskrik om te draai en 
dieper in te vlug. 

Dieper in die bos word die wild, groot en klem, 
in menigtes aangetref, en min sal die besoeker kan 
vermoed dat die bos wat bedags so rustig lyk die 
tuiste is van troppe sebras, swartwitpense, buffels, 
leeus en luiperds, en waar daar 'n rivier naby is, 
self; seekoeie en renosters. 

Die sebras en die blou wildebeeste loop gewoon- 
lik saam in groot klompe. Laasgenoemde se houding 
is te eienaardig as hulle `n vreemdeling gewaar. Vir 
'n oomblik sal hulle botstil staan en die vreemdeling 
peinsend-vraend aanstaar, om dan skielik om te 
spring, en met hulle potsierlike lyfies wat `n mens 
baie aan `n vinnigbewegende skotskar laat dink, te 
maak dat hulle so gou as moontlik wegkom. `n 
Endjie verder gaan hulle weer staan om presies be- 
weging uit te voer. 

Die Viktoria-watervalle wat die erens uitmaak 
tussen Suid- en Noord-Rhodesië, is `n grootse natuur- 
wonde. 

Een en `n half myl breed met `n val van duisende 
voet, maak hierdie vallende massa water 'n geraas 
wat reeds van ver af hoorbaar is, en toeneem hoe 
nader dat `n mens kom. 

In die mêre vroeg styg `n digte damp uit die 
dieptes op, veroorsaak deur die vaart waarmee die 
bruisende massa na benede stort. Die ontsettende 
geraas, die digte dampwolke, die buitengewone fris- 
heid in die natuur, die steeds aankomende water 

aan die oorkant, en die geluide van die voëls en bos- 
ape in die digte bome laat die besoeker in stille ver- 
basing hierdie wonder aanskou. 

Aan die kante van die Zambesirivier is daar `n 
weelderige plantegroei wat bestaan uit `n reine men- 
gelmoes van varings, palmbome en tamboekoe-gras. 
Die omgewing van die rivier is besonder ryk aan 
wilde lewe, en die spore van seekoeie en renosters 
aan die kant van die rivier verraai dikwels die teen- 
woordigheid van slke bosreuse. 

Die Viktoria-valle is sewe myl geleë vanaf die 
dorpie Livingstone, die mees suid-geleë dorpie in 
Noord-Rhodesië. Hierdie dorpie, soos die meeste 
dorpies van Suid- en Noord-Rhodesië, het reeds 'n 
hoë mate van ontwikkeling bereik, en vergelyk wat 
die handelswese betref baie gunstig met die ver- 
naamste dorpie in die Unie. Ook besit feitlik al die 
dorpies teerstrate, en goedgeboude, moderne huise. 

Lusaka is die hoofstad van Noord-Rhodesië. Dit 
is 'n taamlike groot dorp, dog eienaardig genoeg 
dra dit in hoofsaak die kenmerke van `'n boeredorp, 
en dikwels word die besoeker verras deur die gekraak 
van ossewaens in dele van die dorp, en is die ge- 
bulk van koeie in menigtes, hoorbaar. 

Op die grens van Noord-Rhodesië, na aan die 
Belgiese Kongo, is 'n reeks moderne myndorpies ge- 
leë, tesame bekend as Die Koperbelt. 

Die myne is besonder ryk aan koper wat hier 
op die hoogs-ontwikkelde en mees moderne metodes 
gemyn word. Hierdie myne bied arbeid aan duisen- 
de mynwerkers wat met hulle gesinne baie goed ge- 
huisvees word, beskik oor alle moontlike geriewe, en 
wat deur die oorvloed van water die besitters is 
van die pragtigste roostuine en grasperke. Die mees 
skilderagtige van hierdie dorpies is N'Kana, deur 
baie van die bewoners genoem ,,Die Land Kanaan”. 
Die klein huisies, almal eners gebou van rooibak- 
steen temidde van die hoë bome met kaal stamme, 
die goedbewerkte graspperke en die bonte mengel- 
moes van kleure laat die reisiger werklik dink dat 
hy hier op 'n feidorpie waarvan 'n mens so dikwels 
in boeke lees, afgekom het. 

Die besoeker word egter teruggevoer na die 
werklike deur die algemene gebruik van kura-pille as 
`n voorbehoedmiddel teen dic gevreesde malaria, en 
die gebruik van blikkiesmelk, daar die tsetse-vlieg 
die aanhou van koeie in hierdie dele onmoontlik ge- 
maak het. 


Noord-Rhodesië is vir 'n groot gedeelte nog on- 
bewoond deur witmense, dog hierdie land van wilde 
diere, van inboorlingstamme, van bloedrooi sons- 
ondergange en skilderagtige natuurtonele het 'n be- 
koring wat heeltemal sy eie is. 

Dit bied aan die natuurlike. 

Mevr. ds. P. J. L. Bierman. 


(Word vervolg.) 

DOODBERIGTE. 


Dit word meer en meer gebruik om versies 
en rympies by doodberigte en ,In Memoriams” 
te. voeg. 

Ook in ,,Die Kerkblad” gebeur dit meer as 
eenmaal. 

Sommige van hierdie rympies is al baie al- 
gesaagd en alledaags en bykans niksseggend. 

Dit is al so baie gebruik dat dit soos klein- 
geld is wat al deur baie hande geloop het — 
glad geslyl. 

Onder byna elke doodsberig staan teens- 
woordig: 

Sy plek is leeg, sy stem is stil; 
ons swyg, O Here; dit was u wil.” 

Soms lees `n mens dit somaar so `n heie 
paar keer na mekaar in die kolomme ,,Doods- 
berigte” van koerante en kerklike blaaie. Nog 
onlangs in `n kerklike blad het daar in vier be- 
rigte onder mekaar telkens dieselfde uitdruk- 
king gestaan: ,,Sy plek is leeg, sy liefde stem 
word nie meer gehoor nie.” En dan lyk dit 
soos kleingeld wat van die een hand na die an- 
der hand gaan, 

Sommige ménse maak hulle eie rympies om 
onder sulke berigte te piaas. Baie hiervan is 
kruppel. Baie vals sentiment word ook daarin 
openbaar. 

In min berigte klink op die christelike hoop. 

Ons is nie gewoon om die doodsberigte-ko- 
lomme van die koerante te lees of te bestudeer 


nie. Slegs so nou en dan val die oog daarop en 
trek iets die opmerksaamheid. 


Soms gaan daar lang tye verby 
nie eens raaksien nie. 

Maar nou die dag val my oog toevailig weer 
'n keer op die ,,doodsberigte”-kolom van eeaz 
van ons groot blaaie. En in dieselfde kolom het 
ek die volgende gekry: 


dat ek dit 


Kinders plaas `n ,Jn Memoriam” vir hulle 
vader wat 'n jaar ed gesteri het. En ii 
die berig luit dit: 

Nooit word u plek hier weer gevul. 
Nooit kan ons u vergeet, 
U was ons hoop en troos en steun, 


Op u het ons in nood geleun. 
Nou is u weg en God alleen 
Sien al die trane wat ons ween. 

Toe ek dit lees, kan ek nie help om te dink 
aan Kategismus-antwoord 94 nie: Wat gebied 
God in die eerste gebod? 

Antwoord: Dat ek, so dierbaar as my die 
saligheid van my siel is ,alle afgodery . . .. 
moet vermy en dit ontvlug, en die enige, waie 
God reg moet leer ken, Hom alleen moet vrtrou, 
in alle ootmoedigheid en lydsaamheid my aan 
Hom alleen moet onderwerp, van Hom alleen 
alles wat goed is, moet verwag enS. . .. 

Ouerverering het hier al bykans godsdiens 
geword. Die versie waarin die kinders hulseli 
ontboesem, klink byna soos 'n gebed: 

U was ons hoop en troos en steun, 
Op u het ons in nood geleun. 

Dit is seker so naby aan afgodery met 'n 
gestorwe vader as wat kan kom. 

Dit is bedoel om vroom te klink. In werk- 
likheid is dit goddeloos. God word beroof van 
sy eer en dié word aan `n skepsel gegee. Dat 
die nagedagtenis van godsalige voorouers 1a 
eerbiedige herinnering gehou word, is prysens- 
waardig. 

Dat dit egter dreig om te verloop in af 
godery en ,aanroeping van gestorwenes”, is nie 
prysenswaardig nie, maar laakbaar. 

Ek dink daar moet teen gewaak word. 

Sé plaas ons die voet op `n erger as Room- 
sc pad. (Ons word heidens. 

In dieselfde kolom plaas `n seun ,'n ,In Me- 
moriam” aan sy moeder wat `n paar jaar gelede 
dood is. Hoor hoe aanbid hierdie protestantse 
Seun: 

Dink aan u kindjie, liewe moeder, 
Wees vir my `n voorspraak by die Hee, 
Sodat ek, wanneer ek eenmaal sterwe, 
saam met u daarbo kan triomfeer.” 

Hierdie ,,seun” sal vermoedelik in woede op- 
stuif as `n mens vir hom sê dat hy ,,rooms” is 
en afgodery pleeg. Hy sal seker wel ook die 
Roomse wat vir Maria aanbid, veroordeel as 
,bygelowiges” en ,afgodsdienaars”. Hy gaan 
egter nog verder as die Roomse in sy afgodery. 

Die Roomse bid: Ave Maria. Hierdie pro- 
testantse seun bid: Ave mamma. 

Christus is vir hom nie die algenoegsame 
Saligmaker en Voorspraak nie. Sy mammie 
moet nog daarby kom om die heilige soenoffer 

van Christus vir hom genoegsaam te maak. Die 
voorbede van die Heiland is vir hom 'nie genoeg 
nie. Sy mamma moet vir hom ,Voorspraak 
wees by die Heer”. 

As hy op hierdie manier aanhou om sy ma 
as sy voorspraak en middelares te aanbid ... 
dan, nou ja . .. 

Ons vrees dat hy eenmaal, as hy sterwe, sal 
uitvind dat sy ma maar bra `n hulpelose voor- 
spraak en onmagtige middeloses is. 

Het ons hier nie miskien te doen met 'n vrug 
van die Moeder-Sondae wat reeds in so baie 
gemeentes van die Ned. Geref. Kerk posgevat 
het nie? 

Op hierdie Ma-Sondae (die pa's tel ver- 
moedelik nie meer nie) word daar spesiaal werk 
gemaak van verering van die oorlede moeders. 
Die groep, wie se moeders dood is, dra 'n spe- 
siale strikkie. En hierdie gebruik kan so mak- 
lik lei tot godsdienstige verering van afgestorwe 
moeders. Vandaar na gebede vir die dode is 
maar `n klein stappie. En dit maak maklik die 
pad oop vir aanbidding van afgestorwe moe- 
ders, soos die rympie-gebed wat ons hierbo ai- 
gedruk het. 

'n Geref. christen het nie hieraan behoefte 
nie. By die dood mag ons nie dryf op sieklike 
sentimentaliteit nie. As die dood in ons huis- 
like kring inkom en die hand 1ê op een uit ons 
familiekring, dan is dit nie tyd vir sieklike en 
oppervlakkige sentimentaliteit en selfbejamme- 
ring nie. 

'n Christenmens vertroos homself dan met 
die beloftes van die Evangelie. 

Dan getuig hy van sy hoop wat spruit uit 
die geopende graf van Christus Jesus. 

In die pragwerk van Gera Kraan — van 
den Burg: — Brandende Harten het ons om- 

langs gelees die sterfkennis wat wyle ds. H. F. 
Kohlbrugge uitgestuur het aan vriende en be- 
kende toe sy jong eggenote oorlede is. Kohl- 
brugge was predikant van die Christelik-Geret. 
Kerk in Nederland — die Kerk van die Afskei- 
ding van 1834. Hierin spreek christelike hoop 
en geloofsvertroue en daarin is geen sweem van 
sieklike sentimentaliteit nie. Dit lui as volg: 

E Utrecht, 12 Febr. 1833. 

,Veelgeliefde in onzen Heere Jezus Chris- 
tus, den eersten en den laatsten, die de sleutelen 
draagt van Hel en dood, die `'s duivels macht 
verbroken heeft, die den dood heeft te niet ge- 
daan, die ons leven is, die den armen van Geeste 
het Koninkryk der hemelen geeft, die zijn klein 
kuddeke doorvoert als een getrouw Herder, onze 
kracht onze sterkte! 

Mijne dierbare en getrouwe Catharina, die 
steeds bekommerde en zich zelven altoos on- 
waardig achtende, die nmeedrige dienstmaagd 
van onzen lieven en getrouwen Heiland, is he- 
den, den 12 Febr. des morgens ten drie ure met 
blijdschap en verheuginge ingegaan in het Pa- 
leis onzes Heeren en Konings, in het Paradijs 
onzes God. Ik heb met haar gestreden, ben 
met haar in de duisternisse geweest der doods- 
schaduwe en heb met haar mogen juichen. Ik 
ben met haar geweest tot aan de Poorte des 
Hemels, en toen zij was ingegaan heb ik den 
Heere gelooid over Zijne ontferminge en ge- 
trouwheid. Dat wij ons tezamen verblijden in 
den Heere Die ons gemaakt heeft! Hij heeit een 
welbehagen in Zijn volk. Gedenk mijner in uwe 
gebeden, opdat de almachtige kracht onzes 
Heeren mij verder sterke, vooral op den dag 
als haar dierbaar overschot ten grave daalt, 
welke is den 18 dezer. 

Zijn heeft hare kinderen gezegend, met dier- 
bare zegeningen. De Heere make ons klein, en 
Hij zal ons verheffen en heerlijk maken. Hij 
houde zijne krachtige hand op den mond van 
mijn vleesch en bloed, dat nu stille is, en dan 
weder hevig uitbarsten wil. Wie in den Zoon 
gelooft, sal leven, al ware hij ook gestorven. 
Christus sterft niet . . .” 

Dis ander taal as dié wat so baiekeer in 
doodsberigte en ,In Memoriams” gelees word. 
hVe-€, (Oorgeneem uit ,,Die Kerkblad”) 

Oortollige vrugte e.s.m. vir die Weeshuis. 


J. Prinsloo van Bronkhorstspruit skrywe ons 
as volg: 

Die Dorkas-vereniging van Bronkhorstspruit het 
`n jaar terug al besluit om elke jaar droë en inge- 
maakte vrugte aan ons Weeshuis te stuur. Ons 
het gemeen om soveel in te kry, dat die Kinders 
byna voorsien sal kan wees, helaas het ons laaste 
jaar `n slegte oes gehad. As dit anders was, dan 
wou ons ander gemeentes ook vra om van hulle oor- 
tollige oeste te stuur, soos b.v. Bethal met sy baie 
pampoene en mielies, Roossenekal se heerlike pa- 
tats, Rustenburg en Marico se lekker lemoene en 
nog baie ander. Maar nou kan ons natuurlik nie. 
Die ondergetekende susters het vrugte gegee: Mevr. 
M. E, Gouws, D. Dorfling, D. B. Snyman, H. Prins- 
loo, M. A. Nel, M. A. Grobler, P. M. $S. Prinsloo, 
J. C. Prinsloo, W. Bronkhorst, J. Dorfling, J. C. van 
Staden, J. H. J. van Staden, M. J. J. Prinsloo, 
Martha Prinsloo, Marthien Prinsloo, C. van Rens- 
burg, W. C. Viljoen, M. Riekert, M. Stone, J. Botha, 
M. M. Prater, Annie Oberholzer, Sannie Jansen, 
Lena Roets, H. Koekemoer, J. v. d. Walt. 


Daar is nog baie name wat ons nie het nie. 


— ET ei. 
WATT 0 I-ONS-E FEES 
NN EE 


HET ERFGOED DER HERVORMING. Prof. Th. 
Uitgewer: Veenman en Zonen. 












L. Haitjema. 
Wageningen. 


Die boek bestaan uit `n aantal toesprake, win- 
terlessinge en voordragte uit verskillende jare wat 
nog nie van te vore in druk uitgegee is nie. Die 
skrywer sê in sy ,Woord Vooraf: ,Behalwe aan de 
kern van het Evangelie der Hervormers heb ik voor- 
al ook aandacht geschonken aan de geloofsvragen, 
die met het gezag van het Bybelwoord, met de kerke- 
lyke autoriteit van ambt en confessie, en ook met de 
positiewe beteekenis van het sacrament verband hou- 
den.” Prof. H. sê rake dinke wat die leser tot na- 
denke dwing. Ek sou graag 'n paar sitate hier neer- 
skryf. Weens die gebrek aan plaasruimte sal ek 
met een moet volstaan: ,Evangelie-verkondiging is 
nooit, vrye, ongebonden profelie. 7e is nimmer een 
vryelik uit den Geest spreken', over alles en nog 

wat spreken, wat men in persoonlyke levenservarin- 
gen onmiddelijke leidingen van God acht. / Bvange- 
lie-verkondiging is enkel en alleen: putten uit de 
H. Schrift, en gebonden blyven aan het profetisch- 
apostolische Schriftwoord”. 'Twee besonder lesens- 
waardige hoofstukke is die laaste twee oor Artikel 86 
van de Nederl. Geloofsbelydenis en De Nederl. Her- 
vormde Kerk als Kerk der Hervorming. Hartlik 
aanbeveel. 

Standerton. Ts AG, dis TO) 
* 


MARTIN NIEMOLLER, de Laatste 28 Preeken”. 
Uitgespreek in 1986—19387 te Berlyn-Dahlem. 
Uitgegee deur D. A. Daamen's Uitgewersmy., 
Den Haag, Prys 2 gulde 90 sent. 


Hierdie 28 preke is die getuienis van `n gevan- 
genc om Christus ontwil (Filemon, vers 9) en dit 
is inderdaad `n onverskrokke getuienis. Sinds 
1 Julie 1987 sit hy gevange. Op grond van hierdie 
preke is hy van sy vryheid beroof. ln Februarie 
193e is hy deur die regbank nie skuldig bevind aan 
enige ongepaste handeling nie en tog word hy aan- 
gehou in 'n konsentrasiekamp en is hy `n siagoffer 
van die vyandskap teen Ohristus en sy kerk. Daar 
is beweer geword dat hy sy kansel vir politieke 
doeleindes misbruik het. Elke leser kan in hierdie 
preke vir homself oordeel of die bewering korrek is. 


Sover ons met die inhoud kennis gemaak het, 


dra dit `n suiwer reformatoriese stempel. Jammer: 


is dit dat die Duitse volk in hierdie tyd so `n predi- 
king moet mis. Maar God weet beter. Miskien is 
sy gevangenisskap 'n nog kragtiger getuienis nie 
alleen vir die Duitse volk nie, maar vir die hele 
Ohristendom. Vandag nog is die bloed van die 
martelare die saad van die kerk. Mag dit `n wye 
leserskring ook in Suid-Afrika vind. 


* 


HISTORIESE STUDIES. Onder redaksie van die 
professore 1. D. Bosman, M. Bokhorst, $. P. 
Engelbrecht en H. M. v. d. Westhuisen. Jaar- 
gang 1. No. 1. Intekenprys 10/- per jaar. 


Hierdie drie-maandelikse tydskrif is `n lofwaar- 
dige poging van vier professore van die Universiteit 
van Pretoria. Die bedoeling van hierdie historiese 
tydskrif is om 'n orgaan te wees, waarin die resul- 
tate van historiese navorsing van minder omvang 
gepubliseer kan word, en dit is tewens ook die orm- 
gaan van die Genealogiese Genootskap van Suid- 
Afrika. Vir alle liefhebbers van die geskiedenis sal 
hierdie tydskrif 'n welkome verskyning wees. Die 
inhoud van hierdie eerste nommer belowe in die 
toekoms baie belangwekkens vir die bestudering van 
ons volksverlede. `n Ruim getal intekenaars wens 


ons dic tydskrif toe. 





DIE KLEIN BYBELBOEKIES. j 


Die Verhaai van Moses, 

Die Verhaal van Jakop. 

Dic Verhaal van Rut, 

Die Verhaal van Ester. 

Die Verhaal van Petrus. 

Die Gelykenisse van Jesus, 

Uitgegee deur J. L. van Schaik, Pretoria. 


Die uitgewer kan van harte geluk gewens word 
met hierdie mooi kinderboekies met hulle kleurige, 
smaakvolle omslae, voorsien van pragtige tekeninge 
deur K. W. Coales. Elke deeltjie in handige klein 
formaat beslaan ongeveer 60 bladsye. Dit is nou 
werklik mooi en nuttige geskenkies vir die outjies 
met kersfees. Ook die aandag van Sondagskole wil 
ons graag op hierdie besonder mooi uitgawes vestig. 


DIE HELD VAN WITTENBERG, deur J. Schouten, 


oorgesit in Afrikaans dem F. J. Liebenberg, 
BA. 


PAUL, `n Christelike verhaal deur Maxie de Villiers, 


Passie. 


LIEFDE REGEER, deur mevr. Philip Oelofse. Prys 


2/6. 


HERMAN VAN DALEN, deur Francina. Afrikaan- 


se vertaling en bewerking deur mevr. ds. P. 
W. Venter. Prys 1/9. : 


DIE WEG VAN GOD, deur Fanny Eden. Vertaal 


deur Trudie Kestell. Prys 2/69. 


ONDER DIE OU WILGERBOOM, deur mevr. Philin 


Oelofse. Prys 2/6. 


'N ONVERGEETLIKE KERSNAG, deur M. v. d. 


Staal. Afrikaanse bewerking deur Tant 
Riekie. Prys 2/6. 


AANGENEEM, deur Maxie de Villiers. Uitgewers 


J. H. de Bussy, Pretoria. Prys 9/- 


Ook die firma J. H. de Bussy verdien die dank 
van duisende ouers vir hierdie stel mooi, christe- 
like verhale vir die groter outjies bedoel. Vir Son- 
dagskool-pryse vir die groter kinders is dit uit- 
nemend geskik. Ons twyfel ook nie daaraan dat dit 
`n goeie afset sal kry en baie in die smaak van die 
kinders sal val nie. Dit is mooi uitgegee in netjiese 
linne omslae gebind en voorsien van fraai tekeninge. 
Hartlik word dit aanbeveel. 


Joh. Dreyer. 


E 


BYBELSE DAGBOEK. Saamgestel deur predikante 


en professore van die Ned. Herv. Kerk van 
Afrika, onder redaksie van ds. J. G. M. 
Dreyer, dr. B. Gemser, dr. J. H. Greyvenstein 
en dr. H. P. Wolmarans. Uitgegee deur J. 
H. de Bussy, Pretoria. Prys 11/-. 

25 Oktober 1939 





Hierdie Bybelse Dagboek is die eerste oor- 
spronklike dagboek wat in Afrikaans verskyn. Dit 
voorsien ongetwyfeld in `n groot behoefte. Tot dus- 
ver moes die Afrikaans lesende publiek hulself al- 
tyd behelp het met Nederlandse of Engelse dagboeke 
of een of meer Afrikaanse wat vertalings is uit 
Nederlands of Engels. Hier het ons nou een wat 
ontstaan het uit `n suiwer Afrikaanse bodem. 

Elke dagstukkie bevat 'n kort oordenking van 
een bladsy, voorsien van 'n skrifgedeelte, wat daarby 
gelees moet word, en van `n Psalm en Gesangvers 
om na die lees van die oordenking te sing. 

Die bedoeling van die 25 medewerkers was om, 
gedagtig aan die skrifwoord: ,U woord is `n lamp 
vir my voet en 'n lig op my pad”, met hulle Dag- 
boek niks anders te wees as net ,die arm wat die 
lig van die woord van God omhoog hou, dat sy lig 
kap val op die pad van die leser van dag tot dag.” 

Dit val 'n mens op met die deurlees van die 
name van die medewerkers hoeveel van hulle nog 
maar 'n paar jaar in die bediening staan. 

By die lees van die Bybelse Dagboek kom die 
woorde `n mens in die gedagte dat daar ,verskeiden- 
heid is van genadegawes” (1 Korinthiers 19:4) en 
dat ,namate elkeen `n genadegawe ontvang het, 
moet julle daarmee mekaar dien soos goeie bedie- 
naars van die veelvuldige genade van God” (1 Petrus 
4:10). Elkeen van die medewerkers wil met sy ge- 
nadegawe die lesers dien. 

Deur die ,,verskeidenheid van genadegawes” aan 
die verskillende samestellers verleen is daar elke 
halfmaand weer `n verandering en dit bring altyd 
iets nuuts en verfrissends mee. 

Die uitgawe is goed versorg met groot, duide- 
like letters, sodat ons oues van dae dit ook kan 
lees. 

Ons beveel dit hartlik aan. Mag dit in duisende 
huise gevind word en seën versprei. Koop en lees 
dit! Joh. Dreyer. 





BENODIG: 


Aitiltentsmatrone 


VIR PROVINSIALE KOSHUIS POTGIETERSRUS. 
Besoldiging £6.5.0 per maand. lInwoning vry. Aan- 
vaar diens 16 Januarie 1940. Doen aansoek Super- 
intendent. 





#HERVORMER”-INTEKENGELDE ONTVANG 
VANAF 1 TOT EN MET 30 SEPTEMBER 1939. 


Belfast: (per J. C. Zagenmaker) G. D. Bierman, 
J. Prinsloo, J. P. Coetzer. Bloemfontein: C. du 
Plessis, Barrange 5/-, Albertyn, Redelinghuys B/-. 
Delarey: (per oud. H. H. Nieuwoudt) H. H. Nieu- 
woudt, H. C. Marx, P. Marx, T. W. Marx, A. M. 
Muller, J. N. Muller, T. W. Muller, H. J. Cronje, 
A, Walter. Dullstroom: C. J. J. Joubert. Ermelo: 


DIE HERVORMER. 


Pr 





Mej. E. Molenbeek. (Germiston: P. L. Harmse, (per 
H. Kruger) M. A. J. Kruger, L. Germishuysen, R. J. 
v. d. Berg 5/-, L. J. Fourie, P. J. Dorfling. Glencoe: 
F. G. O'Neill. Heidelberg: (per F. H. J. Botha) P. 
H. J. Botha, P. v. d. Berg, H. Horn, C. Els, J. Schoe- 
man, M. J. M, Brits. Heilbron: C. J. Wessels. Jo- 
hanneskurg: W. H. Barnard 15/-, P. N. Kruger. 


` Kensington: J. G. H. Oronje, M. J. Kleynhans, G. H. 


J. van Rooyen, J. D. Bakker, H. F. S. v. Nieuwen- 
huysen, C. J. Kruger, Davis, Kritzinger, B. B. 
Blauw, J. $. Scholtz, H. Nortje, W. H. Susten, P. J. 
Roos, M. C. Nortje, W. Scholtz. Lydenburg: EF. J. 
Broodryk. Messina: J. 1. Nienaber. Middelburg: 
F. J. Pieterse, J. P. Liebenberg, J. Roets, CO. J. Ver- 
maak, W. F. Swanepoel, P. J. Harmse, S. GO. J. v. 
Niekerk, BE. A. Venter, J. King, S. P. Pretorius, N. 
M. Prinsloo, T. F. Prinsloo, H. Minnaar 8/-, 1. F. 
Bezuidenhout, F. D. Swart, P. E. Swarts, P. F. Tal- 
jaardt 5/-, Nicolaas Swart, J. H. Botha, A. D. Pie- 
terse, C. J. Botha, J. H. Truter, F. P. v. Dyk, J. d. 
Nel, Parys: H. du Toit, J. G. Pretorius, M. J. Grob- 
ler. Pretoria Noord: (per B. Fouche) Pretorius, W. 
A. Nel, Jordaan. Potchefstroom: (per ds. J. G. M. 
Dreyer) M. G. Pieters, D. D. Roets, G. J. le Roux, A. 
N. du Toit, J. Hall, J. H. P. Botha, P. J. H. du Toit, 
H. J. Fourie, $. G. Schoeman, J. L. P. Burgers, C. 
J.A. Fouche, H. CO. de Wet, S. P. J. van Vuuren, O. 
v. d. Westhuisen, P. J. W. Schutte, P. M. Wilmans 
5/-, B. G. van Biljoen, A. M. Redelinghuys, M. J. 
Wolmarans, M. J. Els, J. F. H. Steyn, M. J. Wol- 
marans, C. J. Schoeman, J. W. Louw, H. J. Botes, 
J. LL. Looch, W. F. Golden. Roossenekal: F. A. 
Maré. Rustenburg: D. H. Maré. Volksrust (per A. 
J. du Plessis) D. J. Janse van Vuuren, H. J. Mulder 
3/6, J. C. Grobler, G. Bocher, P. C. Blignaut, J. J. 
Oosthuizen, L. CO. v. d. Linde. Makwassie: M. J. J. 
van Rensburg, G. J. J. van Rensburg, D. d. D. van 
Rensburg, O. J. P. EFretorius, J. J. P. Kies, F. J. 
Kies, J. A. A. v. d. Westhuizen, P. J. J. van Wyn- 
gaardt, B. J. Robinson, P. N. J. v. Rensburg, H. d. 
J. van Rensburg, J. J. Meyer, F. J. J. van Rensburg, 
H. Kies, J. J. Kies, M. v. A. Pretorius, CO, F. Viljoen, 
F. L. Pieterse, Z. P. .J van Rensburg, S.A. J. v. 
Rensburg, S. J. J. v. Rensburg, H. J. Jordaan, d. A. 
du "Toit, M. J. G. van Wyngaardt, Knotze, mej. A. 
E. J. van Vuuren, J. F. J. van Rensburg, G. $. d. v. 


Rensburg, F. N. Kies. Zwartruggens: G, J. van 
Jaarsveld 5/-. — Totaal: £19.16.6. 
Re OG SEE N NE SAAG EG DE GE UGO ER TIGE GOS AE GE 


DOODSBERIG. Dit het die Heer, die Vors van 


Lewe en Dood, behaag om uit ons midde te neem 


ons teer geliefde eggenote en moeder, Johanna Hli- 
zabettha Fransina Weeber, geb. Pieterse, in die 
ouderdom van 76 jare 8 maande en 6 dae. Sy is seer 
sag in die Heer ontslape om 5 uur op die 10de Sep- 
tember 1939 te Charlestown. Slaap rustig, liewe 
moeder. Die bedroefde eggenoot en kinders, P. J. 
C. Weeber, eggenoot, Wakkerstroom. Kinders: Del- 
port, Visagie, Breytenbach, Weeber, Cornelius, 
Smith. 





VERLOWING. v, d. Merwe—Muller. Hiermee 


wens ons om aan familie, vriende en vriendinne be- 
kend te maak dat ons twee, Babs Muller van Raads- 
kraal en Willie v. d. Merwe van Rietspruit, verloof 
is. Mag God self ons bootjie veilig roei na die hawe 
van vrede en geluk. 

DOODSBERIG. Dit het die ESAS van 
Lewe en Dood behae om van my weg te neem my 
teer geliefde eggenoot Johannes Petrus Jooste in 
die ouderdom van 45 jare 11 maande en 4 dae. Na 
'n smartlike, dog geduldige lyding van oor 'n jaar 
aan buikwater, waarvan die laaste 14 dae baie smart- 
lik was. Hoe swaar sy heengaan ook vir my is wil 
ek swyg en sê: ,,Wat die Here doen is goed.” Die 
bedroefde eggenoot, Kotie Jooste, Plaston. 





DOODSBERIG. Greyling. Onvergeetlik was 
die aand van 2 Augustus toe van ons weggeneem 
is ons dierbare liefling seuntjie Abram Carel Grey- 
ling, in die ouderdom van 6 maande en 16 dae. Na 
'n siekbed van 25 dae waarvan die laaste tien smart- 
lik was. Hy was geduldig en tevrede. Ons sal 
swyg, Here, dit was U wil. Die bedroefde ouers en 
familie, Abram en Aletta Greyling, Hekpoort. 





DOODBERIG. de Beer. Met diepe smart en 
verlangende hart dink ons terug aan die onvergeet- 
like mêre van Dinsdag, die 19de September 1989, toe 
van ons weggeneem is deur die dood ons dierbare 
dogter en suster Hester Petronella Maria in die 
ouderdom van 18 jaar, agt maande en 14 dae na `n 
smartlike lyding van 2 maande 17 dae, om half vyf 
daardie mêre. 'n Stille traan en eensame sugte 
neem ons harte na eensame stille graf, waarvan- 
daan ons gedagte reis na die hemelse kus, waar 'n 
heerlike weersien ons wag. Ons gun haar die rus. 
Die bedroefde ouers, susters en broertjies. M. J. en 
M. L. de Beer en kinders. 





DOODBERIG. Smit. Dit het die Here behaag 
om van ons weg te neem op 25 September my dier- 
bare eggenote, ons moeder en grootmoeder Cornelia 
Adriana Smit, gebore Grobler, in die ouderdom van 
68 jaar 4 maande 19 dae, na 'n gelukkige huwelik 
van 49 jaar. Haar siekbed van 48 dae waarvan die 
laaste 15 dae smartlik was, het sy met geduld gedra. 
Sy het 45 kinders en kleinkinders nagelaat om haar 
heengaan te betreur. Ons mis u, moeder, u plek is 
leeg, u stem is stil, maar prys die Heer, dit was Sy 
wil. Die bedroefde eggenoot, kinders en kleinkin- 
ders. J. H. Smit, Kendal. 





DOODBERIG. Koekemoer. Uit ons midde deur 
die Hoërhand weggeneem ons teergeliefde eggenoot 
en vader Marthinus Wessel Koekemoer, op Sondag, 
17 September 1939, in die hoë ouderdom van 80 
jaar na 'n ernstige siekbed van 5 maande en 17 dae 
waarvan die laaste agt dae smartlik was. Rus sag, 
liewe vader! Bedroefde eggenoot en kinders. Ka- 
meelpan—Wolmaransstad. 





DOODBERIG. Badenhorst. Stil is heengegaan 
op die 22ste September 1939 my dierbare eggenoot 
en ons vader, Andries Lodewikus Badenhorst, in die 
ouderdom van 78 jaar. Sy plek is leeg, sy stem is 
stil, ons swyg, O Heer, dit was U wil. Ons gun 
hom die soete rus. Die bedroefde eggenote en kin- 
ders en kleinkinders. Pelie Badenhorst, Rhenoster- 
fontein, P.K. Losberg, P.C. Stroom. 


DIE HERVORMER. 

DOODBERIG. Nel. Dit het die Here van Lewe 
en dood behaag om van ons sy Weg te roep deur die 
dood op 26 September 1939 ons seer geliefde moeder 


| en grootmoeder, Johanna Christina Nel, geb. Bronk- 


horst, in die ouderdom van S8 jaar 11 maande 
en b dae na 'n smartlike lyding van 18 dae waarvan 
die laaste 4 dae baie erg was. Maar ons gun haar 
die rus en swyg met die woorde van Job: ,Die Here 
het gegee, die Here het geneem, die naam van die 
Here sy geloof.” Die 6 bedroefde kinders wat van 
1ê nog in lewe is, 65 kleinkinders en 116 kleinklein- 
kinders. Annadale, Pietersburg. 


ee ee N 


DOODBERIG. de Lange. Donker bly vir ons 
die middag van 11de Augustus toe van ons wegge- 
neem is deur die dood my teer beminde eggenoot en 
ons pappie, Johann Coenraad de Lange, in die ouder- 
dom van 50 jaar 7 maande en 11 dae, na 'n smart- 
like lyding van 8 weke wat hy met geduld gedra het. 
Hy het altyd gesê net soos die Here met my maak is 
dit goed. Ons mis u en u liefde, Pappie. Die be- 
droefde eggenote Annie de lange, kinders en 
kleinkind. Roodebank, Standerton. 





DOODBERIG. Erasmus. Dit het die Heer be- 


haag om van ons weg te neem op 29 September ong 


geliefde eggenoot en vader, Antonie Fhilippus Eras- 
mus in die ouderdom van 68 jaar 4 maande en 5 
dae, na `n smartlike lyding van 92 dae. Ons berus 
in die wil van die Heer. Maar ag dit is tog so bit- 
ter. Sy bedroefde eggenote J. M. E. Erasmus, geb. 
Els, en enigste kind Antonie. Rietvlei 483, Rayton. 





DOODBERIG. Ackhurst. Sag en tevrede na 'n 
siekbed van 14 dae wat sy met voorbeeldige geduld 
gedra het, het ons dogtertjie (Sussie) Carolina Ack- 
hurst, in die ouderdom van 12 jaar verhuis na haar 
hemelse Heer. In swygsame tevredenheid kon ons 
maar net ons Heer se handelwyse bewonder. Be- 
droefde ouers en familie. Roodepoort. 





IN MEMORIAM. de Kock. Skielik en onver- 
wags is van ons weggeneem ons dierbare eggenoot 
en vader, Kenne Nicolaas de Kock, in die donker 
nag van 26 Oktober 1982. Sewe jaar is reeds verby 
en ons mis u nog, liewe eggenoot en vader, maar 
gun u die soete rus. Die verlangende eggenote, 
Cornelia de Kock. Kinders: Johanna en Dries Oronje, 
Kenne en Hester de Kock, Louisa en Frik Nell, Gielie 
en Minnie de Kock, en 7 kleinkinders. Rykaartpos. 








IN MEMORIAM. Katzke. Een jaar van bit- 
tere trane en verlange is verby. Onvergeetlik bly 
die more, die 22ste Oktober, toe ons afskeid moes 
neem van ons dierbare Hettie. `n Skrikroep is die 
skeiding, en sy het nie gesterwe, maar sy was somar 
dood.” 'Tot weersiens, Hettie. Die bedroefde ouers 
en familie R. W. A. Katzke, Pretoria. 


IN MEMORIAM. Combrinck. Een jaar van 
stille verlange is verby, onvergeetlik bly die 11de 
September 1938, toe ons teer geliefde eggenoot en 
vader, Hendrik David Johanna, van ons weggeneem 
is. Rus sag, geliefde vader! U verlangende egge- 
note, kinders en kleinkinders, A. OGombrinck, Chris- 
tiana. 


